























Viime numeron vt. päätoimittajana toimineen 
Marko Kivelän pääkirjoitus on herättänyt kes¬ 
kustelun aiheesta pitäisikö fantasia yleensä ottaa 
Tolkien-seuran toimenkuvaan. Radikaaleimmat 
kirjoittajat ovat joko muuttamassa seuraamme 
"yleisfantasiaseuraksi" tai ajamassa kokonaan 
pois niitä, joille JRRT:n tuotanto ei riitä. 

Keskusteleminen näistä asioista on tärkeää ja 
toivottavasti seuran toimintaa selkiyttävää. Suo¬ 
men Tolkien-seura on kuitenkin vielä niin alku¬ 
tekijöissään, että vaarana on sen hajoaminen 
useisiin keskenään kinasteleviin pikkuryhmit- 
tymiin, joista yksikään ei olisi pitemmän päälle 
elinkelpoinen. 

Itse olen tässä kysymyksessä moniarvoisuu¬ 
den kannattaj aja toivon, että repiviltä ristiriidoilta 
sekä seuran “ etniseltä puhdistamiselta” voidaan 
välttyä. Tolkien-seurahan on demokraattinen 
yhteisö, jonka toimintaan voi vaikuttaa parhaiten 
järjestämällä sitä itse. Suotavaa tosiaankin olisi, 
että ne, jotka kovaäänisesti vaativat sellaista-tai- 
tällaista aktiviteettia, osallistuisivat enemmän. 
Ei yksin hallitukselta voi ylettömiä vaatia. 


Legolasin peruskirja taas määrittelee sen 
"Tolkien-painotteiseksi fantasialehdeksi", mikä 
ei kaivanne lisäselityksiä. 

Muistuttaisin myös, että kukin kirjoittaja vas¬ 
taa ainoastaan omasta mielipiteestään, eikä 
näistä kysymyksistä päätetä lopullisesti 
Legolasin palstoilla vaan äänestämällä Tol¬ 
kien-seuran yleiskokouksessa. 

Tämän numeron sisällöstä sen verran, että 
suuren osan siitä nielaisee maamme sf-kirjoit- 
tajien eliittiin kuuluvan Olav Tirkkosen no¬ 
velli Legolassie , sanaleikistä alkunsa saanut 
virkistävän erilainen fantasiatarina - itseasiassa 
fantasian ja kyberpunkin rajatapaus. 

Postia on tullut mukavasti, kiitos kaikesta 
MUTTA... älkää ihmeessä odottako saavanne 
niitä juttujanne tai kuvianne heti seuraavaan 
numeroon. Ja sitä palautetta kirjoittaisin hir¬ 
muisen mielelläni teille kaikille jos vain aikaa 
riittäisi. Osoiterekisteriä taas hoitaa seuran ta¬ 
loudenhoitaja Jussi Tuhkanen, joten pyytäisin 
lähettämään sitä koskevat viestit suoraan hä¬ 
nelle. 

Uusi puheenjohtaja Merja Polvinen astui 
remmiin Mikaelin lähtiessä armeijan leipiin. 
Tsemppistä molemmille! 

Aikataulusta: seuraavan lehden deadline on 
syyskuun alussa, ja vuoden viimeinen nume¬ 
ro tulee sitten joulukuussa. 

Mukavaa loppukesää teitillen! 

LEGOLAS 7 (2/-93) 

Legolas on Suomen Tolkien-seuran fantasialehti. 
Päätoimittaja: Johanna Vainikainen. 

Vuosikerta (4 numeroa) sisältyy seuran jäsenmaksuun, 
50 mk vuodelta 1993. 

Tili: Suomen Tolkien-seura, 

SYP HKI-Senaatintori, 

200118 - 42742 

Lehden posti, osoitteenmuutosilmoitukset, tiedustelut, 
lahjukset, valitukset ynnä muut sellaiset: 

LEGOLAS/ Suomen Tolkien-seura, PL 215, 

00131 HELSINKI 

(kannattaa merkitä kuoreen mitä asia koskee) 
Kirjoittajat vastaavat omista mielipiteistään. 

TANIQUETIL 

puheenjohtajalta 


Uusi toimintavuosi, uusi puheenjohtaja. Minusta on 
tullut Mikael Ahlström Mikael Ahlströmin paikalle. 
Seuramme toiminnan esikoisvuosi on tullut ja men¬ 
nyt; enää emme voi noin vain vedota kokematto¬ 
muuteen. Minä voisin tietysti varata tuon takaportin 
vielä omaan käyttööni, mutta onneksi uudessa 
hallituk-sessamme (josta on esittely muualla tämän 
lehden sivuilla) on mukava tasapaino uutta verta ja 
kokemuksen syvää rintaääntä. Ennen kaikkea mi¬ 
nua rauhoittaa se, että Mikael on on edelleen mu¬ 
kana hallituksessa epävirallisena puheenjohtajan 
henkilökohtaisena neuvonantajana. Yhdeksän- 
henkiseen saat-tueeseemme on perustettu yksi uusi 
virkakin; Sampsa Sihvola korvaamattomine 
kontakteineen on nyt seuran ohjelmavastaava. 

Omista näkemyksistäni seuran tehtävästä ja tule¬ 
vasta kehityksestä voisi sanoa sen verran, että minä 
näen itseni lähinnä yleisönpalvelijana, joka par¬ 
haansa mukaan yrittää toteuttaa teidän toiveenne. 
Suomen Tolkien-seuran muodostaa koko jäsenistö, 
ei hallitus tai muutama äänekkäin aktivisti. Sen 
vuoksi olisi ää-rimmäisen tärkeää saada komment¬ 
teja, kritiikkiä, toimintaehdotuksia ja jos jonkin¬ 
laista palautetta kaikil-ta teiltä lähes nelj ältä sad alta. 
Jäsenkartoitus- ja -ky-selyprojektia ideoidaan par¬ 
haillaan, mutta ennen sen toteutumista voi kuka 
tahansa teistä tehdä yksinäisen postilokero 215:n 
hyvin onnelliseksi. 

Tämänhetkisiin tulevaisuudensuunnitelmiin kuu¬ 
luu seuran osanotto kaikkiin mahdollisiin kissan- 
ristiäisiin pitkin kesää (smialien aktiviteetti omilla 
paikkakunnillaan olisi hienoa, pisteitäkin varmasti 
kertyisi...), mukaanlukien ainakin Jyväskylän Ke¬ 
sän festivaalit ja Finncon Helsingissä. Heinäkuun 
lopussa on luvassa seuran ikiomapiknik/kesätapaa- 
minen Suomenlinnassa. Ohjelma on toki vielä 
varmis-tamatta, mutta suunnitelmiin kuuluu niin 
musiikkia, teatterillista viihdettä kuin urheiluakin, 
unohtamatta tietenkään ruokaa ja juomaa. 

Nimi- ja logokilpailua herätellään taas henkiin 
tässälehdessä, tälläkertaa tarkempien ohjeidenkera. 
Monia ehdotuksia on toki jo hallitukselle tullut, 
mutta ikävän monet ovat joko tekijänoikeuslain 
vuoksi mahdottomia tai muuten vaikeita saada 
toistettavaan muotoon. 

Seuran kirjasto Suomen Sarjakuvaseuran tiloissa 
(Kauppakartanonkatu 16, 00930 HKI) on nyt viral¬ 


lisesti avattu (aukioloajoista tarkemmin ks. Middle- 
Earth Media). Arkiston virallisemmat osat on 
arkistokomiteamme saanut jo aika hyvään kuntoon, 
seuraavana projektina on lehtileikearkiston saatta¬ 
minen helposti käsiteltävään ja luettavaan tilaan. 

Suurisuuntaisempiin suunnitelmiin kuuluu yhteis¬ 
pohjoismainen Tolkien-seminaari mahdollisesti jo 
ensi kesänä. Hallitus tulee joutumaan melkoiseen 
ruotsinkielikylpyyn muiden pohjoismaiden seuro¬ 
jen kanssa yhteyttä pitäessään. 

Muutaman kerran olen miettinyt mihin oikein 
ryhdyin sinä kohtalokkaana huhtikuun vuosikokous- 
päivänä. Paniikkia on vaikea välttää jos ryhtyy ajat¬ 
telemaan koko tulevan vuoden työmäärää kerralla, 
me kaikki kun olemme ihan tavallisia siviili-ihmi- 
siä, joilla on työt, opiskelut ja muut elämän aiheut¬ 
tamat sotkut selvitettävänämme. Mutta parhaamme 
tulemme tekemään, jotta kallisarvoinen seuramme 
ei kokisi Mikaelin niin pelkäämää “toiminnallista 
kätkytkuolemaa”. 

Kiitokset luottamuksesta. 



*955V 

SMIALPALSTA 

HEI !!! Ja on smialpalstan aikai 

TAAS heti aluksi listataan uusia smialeita: Po¬ 
rissa on aloittanut toimintansa Heren Istarion ja 
Tolkien-seuran kokouksessa minulle ilmoittau¬ 
tui Vaasasta joukkio, joka käyttää valaisevaa 
nimeäMordor. Pistetilanteen yhteydessäjatkossa 
aina puheenjohtajien osoitteet, josku (kuten nyt) 
myös kaikille huomionarvoisia kommentteja. 
LUKEKAA! 

Koska smialvastaava reissaa ympäri Suomen 
fantasia-ja scifitapahtumissa liki koko kesän (ja 
törppö lupautui vielä tuomaroimaan ja 
tenttimäänkin), toivoopi hän ettette edes yritä 
häntä kiinni puhelimitse, vaan otatte kynän kau¬ 
niiseen käteen - kun hän sitten joskus käy koto¬ 
naan on hänen helpompi setviä pisteitänne. Jotta 
tämmöistä. 

Toinen TÄRRKEÄ asia on, että huomauttakaa 
HETI, jos olen mielestänne unohtanut pisteyttää 
teitä jostakin tapahtumasta tms, sillä Heliconissa 
ollessani tapahtumat pääsivät vähän ryöstäy¬ 
tymään käsistä, joten en ole 100%:sen varma 
onko kaikki tullut kiijattua ylös. Tarkistustoimiani 
silmälläpitäen pyytäisin teitä ystävällisesti laati¬ 
maan loppukesästä kalenteriviikkojan pohjalta 
mahdollisimman kattavan sepustuksen toimin¬ 
nastanne (ihan ranskalaisilla viivoilla vaan). Jos 
jokin on sitten epäselvää, otan yhteyttä teihin. 
Tässä tarkoituksessa intän nyt puhelin- 
numeroitanne (mikäli sellainen laite on ulottu- 
villanne), jotka nopeuttaisivat hämärien yksi¬ 
tyiskohtien selvittelyä näin lehden deadlinen lä¬ 
hestyessä. Kiitos. 

Vielä yksi ILMOITUSASIA: TAMPEREEN 
vajavaisen smialtoiminnan tähden kaikki alu¬ 
eella asuvat ja asiasta kiinnostuneet, OTTAKAA 
YHTEYTTÄ Katja Linnakylään, joka asustaa 
osoitteessa Väinämöisenkatu 15 b 16/ 33540 
TRE. 

Ja SMIALKISA on nyt muuten TOP 10. 
27.05.93 se näyttää tältä: 

HAUTAKERO: Pistemäärästä ristiriitaisia tie¬ 
toja, mutta Tolkien-seuran kokouksen jälkeen 
(336p) niitä on tullut viitisenkymmentä. Sekaan¬ 
nus johtunee porukan a) byrokratiasta, b) reissaa- 
vuudesta, c) monesta raudasta tulessa... noin 380 
kuitenkin. Mikäli joku smial ei vielä ole saanut 



smialin kopiota Mustainmaan Sotahuudosta, 
vaatikaa sitä haamuilta. Yhteysosoite: Matti 
Tanska/ Pronssitie 2 a 12/ 00440 HKI 

PEIKKOKORPI/ PINNATH TEREG: 105: 
roolipelailu säännöllisesti tuo rutkasti pisteitä. 
Yhteysosoite: Tero Rissa/ Hanhikintie 8/ 62100 
LAPUA 

TELCONTAR:95: jatkaa hyvään malliin. 
Yhteysosoite: Inari Kylänen/ Airoparintie 5-7 c 
17/00980 HKI 

POHJOISNEUÄNNYS:88. Roolipelicon ei ol¬ 
lut Tolkien-seuran tapahtuma tai sitäpromovoiva 
ja se oli vain osaksi teidän ideoimanne/ järjestä- 
männe, joten en voi antaa täyttä 15 pistettä (Ilmoit¬ 
takaa nyt herrantähden oliko teillä ohjelman- 
tekijöitä esim. luennoimassa niin saatte pisteitä!) 
ja samasta syystä smialien siihen osallistumista - 
muuten kuin (con-)ohjelman järjestämisen muo¬ 
dossa- ei pisteytetä. SAMA PÄTEE KAIKKIIN 
KESÄN TAPAHTUMIIN (kjähkjäh siitäs saitte 
haamut!) -Yhteysosoite:Eppu Ervasti/neilikkatie 
13 b 10/98589 OULU 

TIRION:51: Kaipaan edelleen tietoja roolipe¬ 
leistänne! Yrittäkää nyt pitää kiirettä! Jos ei muu 
aktivoi, niin 1.9. alkaen en enää hyväksy ilmoi¬ 
tuksia ennen 31.3. järjestetyistä tapahtumista. 
Ensi vuonna neljännesvuosijaosta (ts. kolmea 
kuukautta vanhempia tapahtumia ei oteta lu¬ 
kuun) tulee totta! Yhteysosoite: Kaisa Mäki- 
Petäjä/ Himangantie 36/ 69100 KANNUS 

TOLTHORON:45: huom.yhteyshenkilö ei ole 
smialin puheenjohtaja. Hän on: Vesku Nopanen/ 
Hirventie 50/KOTKA 




HENNETH ANNUN: 14: et ilmeisesti a) ole 
saanut smialtiedotteitani tai b) käsittänyt sitä mi¬ 
ten nopea toiminta näin laajoissa puitteissa on 
mahdollista E-mailauksen aloittamiseksi kaikki 
smialit, joilla siihen on mahdolisuus ja sitä toivo¬ 
vat, ilmoittakaa osoitteitanne. Syvä vastenmieli¬ 
syyteni muita kuin Tolkien-jargonvitsejä koh¬ 
taan estää minua julkaisemasta sitä toista vitsiä, 
mutta toinen on tasoa: “Kuinka Hautakero on 
saanut koottua moisen pistesaaliin? - Jokaisella 
hautakerolaisella on oma haamukirjoittajansa. ” 
Yhteysosoite: Jarmo Ollikainen/ Suottamon- 
niemi/ 71930 KARVASALMI 

HEREN ISTARION:13: toinen uusista 
smialeista, kaipaavat täydennystä viisihenkiseen 
joukkoonsa. Yhteysosoite: Jaakko Toivonen/ 
Vellamontie 5 c 62/ 28370 PORI 


MORDOR:ll: pelkällä Tolkien-seuran ko¬ 
kouksella tähän asti! OK! Yhteysosoite: Jarno 
Rinta-Valkama/ Lammentie 14/ 65230 VAASA 
ELENDILI:7:kaipailen raportointia... yhteys- 
osoite: Saku Saaristo/ Karhunpolku 6 a/ 38210 
VAMMALA 

TURKU: ilmoittivat vetäytyvänsä kisasta, 
koskeivät ole saaneet aikaan raporttia. Ei se mi¬ 
tään, olisin pudottanut teidät ulos joka tapauk¬ 
sessa. 

RAUMA: putosi myöskin listalta. 

OKEI. Siinä se! Toivon tapaavani mahdollisim¬ 
man monia teistä kesän eri tapahtumissa 
- HYVÄÄ SMIALSATOA KESÄLLE TOI¬ 
VOTTAEN: 

Hanna 





KOOTUT SELITYKSET 

Koska lähettämämme jäsenmaksulomakkeet o- 
vat aiheuttaneet monille harmaita hiuksia, on 
pieni selitys paikallaan. 

Legolas 1193 :n postitukseen mennessä vain 
murto-osa jäsenistä oli maksanut jäsenmaksun 
vuodelle 1993, joten päätimme uuden hallituk¬ 
sen kanssa, että muistutus/ huomautus olisi pai¬ 
kallaan. Valitettavasti näitä huomautuksia lähti 
myös jo maksaneille. Tämä johtui siitä, että vii¬ 
meisin tieto puuttui, ja sen odottaminen taas olisi 
viivästyttänyt lehden saapumista jäsenille. 

ELI, jos olit jo maksanut kun lomake saapui, 
niin ei aihetta huoleen. Maksusi on tullut perille 
99,99 % varmuudella. 

Jos taas olet maksanut aikoja sitten, mutta 
lehteä tai jäsentiedotetta (Hobittilan Sanomat) ei 


ole kuulunut, niin todennäköisesti olet yksi niis¬ 
tä, jotka ovat unohtaneet ilmoittaa meille osoit¬ 
teensa. Valituskirjeet sekä kopiot kuitista seuran 
postilokeroon niin eiköhän asia selviä. 

Osoite oli: 

Suomen Tolkien-seura 
PL 215 
00131 HKI 

Sekaannuksia pahoitellen: 

Jussi Tuhkanen, 

rahastonhoitaja/jäsenrekisterin pitäjä 

LUKIJANKIRJEITÄ 




Viime numeron vt päätoimittajana toimineen 
Marko Kivelän ärhäkkä pääkirjoitus on täyttä¬ 
nyt pohjimmaisen tehtävänsä: ainakin muu¬ 
tama ihminen on ärsyyntynyt tai innostunut 
tarpeeksi kirjoittaakseen siihen vastineen . 

Sekä Anu Poikki että Jaakko Kankaanpää 
(kursivoitu) olivatvastanneetMarkon teeseihin 
kohta kohdalta: 

HAUTAKEROILLE PÄIVÄÄ=AURINKOA 

A) Minun mielestäni Tolkienin teokset eivät suin¬ 
kaan ole ainoita noteerattavia fantasiakirjoja, 
mutta en näe syytä miksi joku ei saisi ajatella 
niin. On vain eri mielipiteitä. Me ihmiset emme 
ole tasalaatuista massaa ja nurkkakuntia tulee 
aina olemaan, niistä et pääse eroon kuin yksin 
pyöreässä huoneessa. Jos tarkoituksesi on saa¬ 
da ihmiset lukemaan monipuolisemmin, heidän 
haukkumisensa naurettavaksi aiheuttaa toden¬ 
näköisesti päinvastaisen reaktion kuin toivot, 
ainakin sinun suosituksiasi kohtaan. Ihmisiä ei 
pidä vängätä (puhumattakaan pakottamisesta), 
vaan houkutella tai korkeintaan hiukkasen här¬ 
nätä. 

A) Koska ja missä joku on väittänyt, ettei muu 
kuin Tolkienin tuotanto olisi varteenotettavaa 
fantasiaa? Jos kukaan ei ole sellaista esittänyt, 
perustuuko tämän kysymyksen naurettava lähtö¬ 
kohta Kivelän henk koht. ennakkoluuloihin vai 
mihin?? 

B) Satatuhatta kärpästä ei voi olla väärässä: pas¬ 
ka on hyvää. Paitsi jos otetaan huomioon, että ei 
ole olemassa yhtä ainoaa oikeaa mielipidettä. 
Närkästyksesi Christopherin “haudanryöstöistä” 
voisi muuten käsittää JRRT:n palvomiseksi. 

Minkään ihailu palvomisen mitassa ei ole ter¬ 
vettä, mutta minun puolestani hihhulitolkienisti 
saa pysyä hihhulina, koska hänestä ei ole vaaraa 
tai haittaa. Kuinka on Hautakerojen Keskinäisen 
Kehumisen Kerhon itseihailun laita, meneekö 
palvomisen puolelle? Hautausmaat ovat kuu¬ 
lemma täynnä korvaamattomia ihmisiä. 


B) Eipä varmaan ole, mutta tuskin Tolkienin 
perhettä kukaan pahemmin palvoo. Itse olen 
ostanut pari osaa Sormusten herran historiaa, 
koska niistä löytyy kaiken toisarvoisen roskan 
keskeltä aina muutamia todella mielenkiintoisia 
tiedonjyväsiä. On tietysti totta, että Christopher 
olisi palvellut lukijoitaan paremmin kokoamalla 
mielenkiintoisesta aineistosta paljon 
suppeamman opuksen. 

C) Ei voi olla olemassa luuloa tai tietoa JRRT:n 
neroudesta, kyseessä on makuasia. Aineiston ja 
ideoiden pöllimistä ovat harrastaneet jo kansan¬ 
satujen sepittäjät.Sitäpaitsi useampi ihminen voi 
keksiä saman idean toisistaan tietämättä. 
Pöllimisestä puheenollen, keiden keksimiä 
ovatkan niiteillä ja ketjunpätkillä koristellut 
mustat vaatteet? 

C) Tolkien oli kirjailijana nero. Jos kaikki eivät 
hänen teoksistaan pidä tai niiden suuruutta ym¬ 
märrä, se on heidän ongelmansa . Pöllimisestä 
sen verran, että kaikki kulttuuri on varastamista 
- toisin sanoen kaikki teokset pohjautuvat siihen, 
mitä ennen on tehty. Ei loistavan, kattavan syn¬ 
teesin luominen ole sen vähäisempi nerouden 
osoitus kuin näennäisesti uusien urien aukominen . 
Kivelän logiikalla voisi kysyä, oliko J.S Bach 
muka nero? Hänhän vain kokosi teoksiinsa baro¬ 
kin 150-vuotiaan musiikkiperinnön parhaat 
saavutukset. Mutta siinä hänen neroutensa ja 
asemansa yhtenä maailmanhistorian suurimmista 
säveltäjistä juuri piileekin. Dito Tolkien. 

D) Käsittääkseni krääsä tarkoittaa joutavan¬ 
päiväistä tavaraa, eikä mikään joutavanpäiväi¬ 
nen voi olla pyhää. Mutta mikä on krääsää ja 
mikä ei.. Jätä krääsänä pitämäsi omaan arvoon¬ 
sa, mutta älä pilkkaa ihmisiä heidän mielty¬ 
mystensä vuoksi, se on ilkeää. Jos irviminen on 
ainoa osaamasi tapa pitää hauskaa, maailmasi on 
paljon suppeampi kuin niiden joita pilkkaat. 

D)Ei kaikki Tolkien-krääsä ole pyhää (onko joku 
sellaista väittänyt?), ja Tolkienin kustannuksella 
saa myös pitää hauskaa, mikä on tiettävästi to- 

KIRJEITÄ... 


distettu myös Suomen Tolkien-seuran piirissä. 

E) Ihminen ei menetä järkeään siitä, että tekee 
asioita, joista pitää. Se on päinvastoin mielenter¬ 
veyden hoitoa, riippumatta siitä, ovatko häntä 
huvittavat asiat järkeviä sinusta tai edes hänen 
omasta mielestään Ovatko esperantistitkin 
“pimahtaneita”? 

E) Jos Kivelä tarkoittaa “täysin kuvitteellisilla 
kielillä” Tolkienin keksimiä kieliä, kysymys on 
väärin muotoiltu. Eiväthän kielet ole kuvitteel¬ 
lisia, jos ihmiset niitä opiskelevat ja puhuvat. 
Tolkienin kielet ovat kylläkin keinotekoisia, mut¬ 
ta en olisi niinkään varma, onko sellaisten har¬ 
rastaminen merkki henkisestä tasapainottomuu¬ 
desta. Opiskeleväthän tiettävästi täysin 
tervejärkiset ihmiset esimerkiksi esperantoa ja 
BASICia. 

F) Mikä on tarpeellista?Jäkäti jäkäti jäkäti jää. 
Nalkutan loputtomasti, että onky se makuasioista. 
Pikkutiedon keruu ei vahingoita sinua, mutta 
sinun ruma nimittelysi saattaa haavoittaa jota¬ 
kuta. Rauhanomaisen rinnakkaiselon saavutta¬ 
miseksi voisit opetella pitämään joka toisen 
ilkeyden hampaittesi takana. 

F) Hobittien taskunreikiä ei ainakaan minun ole 
tar-peellista tietää, mutta ehkä se jotakuta kiin¬ 
nostaa. VaikkaTolkien-fanien “intopikkupetoon 
ja pilkunnussimiseen” olisi “suunnaton”, mitä 
se Kivelän napaa kaivelee?Ei kai kukaan häntä 
siihen pakota. Hänhän voi lähteä vaikka mopoa 
korjaamaan, jos pitää sitä mukavampana puu¬ 
hana. Kysymys jatkuu: “Entä ne Tolkienin maa¬ 
ilmasta tehdyt tietokirjat, sanakirjat ja muut yhtä 
mauttomat (sic) teokset?” Niin, mitä niistä? En 
ymmärrä, miten Tolkien-seura tai sen jäsenistö 
(jolle kysymykset oli osoitettu) on niistä vas¬ 
tuussa? Ei kai seura aio ryhtyä sellaisia julkaise¬ 
maan? Entä Norjan valaanpyynä? Entä Suomen 
EY-jäsenyys? Entä se mauton Tolkien-lehti 
Le g o las? 

G) Mäkäti mäkäti mäkäti mää! Kuulemma muu¬ 
alla maailmassa on ihmisiä, jotka ovat jaksaneet 
pysyä kiinnostuneina ja seurat elävät. Miksei se 
voisi toistua? Uudet puheenaiheet eivät tipu tai¬ 
vaalta, mutta älä “pety” liian helposti. Ja salli 
niiden, jotka eivät tunne Tolkienia loppuun- 
kalutuksi, kaluta haluamaansa. Jos se on sinulle 


täysin sietämätöntä, jätä heidät, väliaikaisesti tai 
lopullisesti, tunteesi mukaan. 

G) Aika näyttää. Suuressa maailmassa on toi¬ 
minut kuolleiden kirjailijoiden teoksiin tukeutuvia 
seuroja menestyksekkkäästi hyvinkin pitkään. 
Tolkienin tuotannosta pidetään jatkuvasti tie¬ 
teellisiä konferensseja ja julkaistaan uutta tut¬ 
kimusta, joten uusia näkökulmis luulisi löytyvän . 

Hjal) Kannatan ajatusta, että seura muotoutuisi 
enemmän yleisfantasiaseuraksi. Tolkien on fan¬ 
tasiaa, joten se pysyy mukana. Lisää Tolkien- 
dokumentteja!!! niille, jotka pitävät niistä. Muis¬ 
ta pitäville muita ja avarakatseisimmille niitä 
kaikkia. 

H) Tolkien- seuran kokouksista minulla ei ole 
perusteltua mielipidettä, kun en ole niissä kos¬ 
kaan käynyt (enkä luultavasti koskaan käykään, 
jos niitä järjestetään jatkuvasti vain Helsin¬ 
gissä). 

I) Lopuksi Kivelä kysyy, olisiko järkevintä muo¬ 
kata Tolkien-seurasta enmmän yleisfantasia- 
seuraa. Järkevää tai ei, mutta silloin se ei enää 
olisi Tolkien-seura vaan jotain muuta. Suomi 
saisi uuden fantasiajärjestön (entisten scifi- 
fantasiaseurojen lisäksi) ja menettäisi Tolkien- 
seuran. Mitä järkeä tällaisessa vaatimuksessa 
on? Jos Kivelää ei Tolkienin tuotantoon keskit¬ 
tyvä seura miellytä (kuten tarkkaavainen lukija 
voi hänen vivahderikkaiden kysymystensä sä¬ 
vystä havaita), miksi hän on ryhtynyt seuran 
lehden päätoimittajaksi? Jos Tolkienin teokset, 
Keski-Maa-tietokirjat, haltiakielet, riimut ja 
kaikkia näitä varten perustettu seura ottavat noin 
kauhesti patäin, eikö olisiparempi pysytellä niistä 
kaukana? Perustaisi vaikka itse yleisfantasia- 
seuransa, jos sellaista kaipaa. Jos minä tunkisin 
Teemu Selänne-fanklubin tiedotuksen johtoon 
ja alkaisin heti suureen ääneen mesoa, että 
Teemu ei ole paljon mitään ja että kerhosta on 
tehtäväyleisjääkiekkoseura, niin olisihan se var¬ 
sin kummallista, eikä minua kovin fiksuna ih¬ 
misenä pidettäisi. Jos ei Teemu kiinnosta, niin 
antaa teemukerhon olla. 

X) Äläkä sinä, Marko Kivelä, pälise ettet 
provosoi, kun kieltoasi seuraavassa sivulau¬ 
seessa. mitätöit sen: “en pahastuisi jos pää¬ 
kirjoitukseni poikisi pari kolme lukijankirjettä 

tuleviin Legolaksiin.” (Muista sitten, ettet 
myöskään pahastu.) Piikikkäiden, kärjistettyjen 
mielipiteiden esittäminen keskustelun herättä¬ 
miseksi on nimenomaan provosointia. Keskuste¬ 
lun herättäminen on hyvä asia, mutta vähem- 
pikin piikikkyys riittää. On Hautakerojen vika, 
jos heidän provokaationsa saavat aikaan Vaih¬ 
toehto Hautakeroille -liikkeen ja typerän riitelyn 
myötä koko seura haihtuu kuin haamu aurin¬ 
gossa. Kun ei vielä ole ollut aikaa rakentaakaan 
juuri mitään, ei mitenkään voi olla aikarepiä. Jätä 
- ja jättäkää - periaatteellinen vastahankaisuus ja 
rakentakaamme yhdessä, niin haamut kuin 
hihhulitkin. 

Anu Poikki 

Pääkirjoituksen ensimmäisen kerran luettuani 
ja yllä olevat näkökohdat mielessäni muotoil¬ 
tuani mielialani ei enää ollut paras mahdollinen. 
Kuin pisteeksi i:n päälle osuivatkin sitten sil¬ 
määni sivun 15 uutispalsta ja sen lehtiarvostelut , 
jossa vuoden ensimmäistä SPINiä morkattiin 
todella perusteettoman typerästi. Arvostelijan 
tiedoksi voin ilmoittaa, että Turun SF-seuran 
puheenjohtaja sentään osaa kirjoittaa ja hä¬ 
nellä on järkeviä mielipiteitä, mitä ikävä kyllä 
ei voi sanoa esimerkiksi kaikista Legolaksen tu¬ 
hertelijoista. Kyllä kannattaisi vähän vilkaista 
omia tuotoksiaan ja omaa lehteään, ennen kuin 
alkaa noin pontevasti sääliä muiden aikaan¬ 
saannoksia. 



Näin pitkälle lehden luvussa päästyäni olin 
jo melkoisen mielenkuohun vallassa ja harkit¬ 
sin koko Legolaksen tilaamisen lopettamista 
saman tien. Mitä järkeä on kuulua Tolkien- 
seuraanjossen lehti painaa tällaisia typeryyksiä 
ja vielä pääkirjoitussivulle? Vähältä piti, ettette 
olleet yhtä tilaajaa köyhempiä. 

Onneksi osasin hieman tyynnyttyäni panna asiat 
oikeaan perspektiiviin. Legolas on sentään jo 
kauan ollut -ja on yhä- maamme mielenkiintoisin 
yleisfantasialehti (ilman mitään yleisfantasia - 
seuraa) sekä alan paras keskustelufoorumi. Sen 
vuoksi ei kannata panna liian paljon painoa 
yhden vierailevan päätoimittajan tempuille. 
Toivottavasti lehden linja pitää jatkossakin vuo¬ 
den ykkösnumer on muutamista (ja koko lehden 
sisältöön nähden sittenkin varsin pienistä) hor¬ 
jahteluista huolimatta. Lisää kuvia kumarte- 
lemattomia kirjeitä puolituisista sun muista 
barbaareista, hyviä novelleja ja mielenkiintoisia 
sarjakuvia! Vähemmän omahyväisen idioot¬ 
timaisia pääkirjoituksia ja perustelemattomia 
lehtiarvioita. 

Legolaksen toimitukselle menestystä toivottaen: 

Jaakko Kankaanpää 


ONKO TOLKIEN-SEURASTA KAIKKIEN 
FANTASIASTA KIINNOSTUNEIDEN SEU¬ 
RAKSI? 

Suomesta löytyy runsaasti fantasiasta kiin¬ 
nostunutta väkeä. Tolkien-seura on kerännyt 
lyhyessä ajassa yhteen suuren määrän ihmisiä, 
jotka asettavat fantasian muiden asioiden edelle. 
Seuraa oli odotettu. 

Samanlainen alkuinnostus on usein seuran¬ 
nut uusien seurojen perustamista. Jäseniä on saa¬ 
tu paljon, kokouksissa on voinut tavata paljon 
erilaisia ihmisiä ja seuran julkaisema lehti on 
ollut täynnä ennakkoluulottomia artikkeleita. Vä¬ 
hitellen toiminta on kuitenkin urautunut ja alka¬ 
nut kuihtua. Aktiivisesti toimivien jäsenten 
katsantokanta on jostain syystä muuttunut niin 
kapeaksi, että vain harvoin on uusia ihmisiä 
päässyt sisäpiiriin ja seuran toiminta saanut uut¬ 
ta intoa. Tällainen kohtalo saattaa odottaa myös 
Tolkien-seuraa. 

KIRJEITÄ... 

Mielestäni on turhan kapea-alaista rakentaa 
seura pelkästään yhden kisailijan varaan. Tus¬ 
kinpa Tolkien-seurasta löytyy montaakaan ih¬ 
mistä, joka jaksaisi vielä viiden vuoden päästä 
käydä mielenkiintoisia keskusteluja vain 
Tolkienista ja hänen tuotannostaan. Minä aina¬ 
kin uskon, että useat jäsenistä uskovat liitty¬ 
neensä seuraan, jolle mikään fantasiaan liittyvä 
ei ole vierasta. Sen sijaan, että voimia käytettäi¬ 
siin uusien toimintamuotojen keksimiseen ja 
tapahtumien jäijestämiseen, suuri osa innosta 
tunnutaan kuitenkin kuluttavan ylistämällä 
Tolkienin tuotantoa muiden fantasiakirjailijoi- 
den tuotantoon verrattuna. 

Tolkien-seuralla olisi loistavat mahdollisuu¬ 
det laajentaa toimintaansa vaikkapa roolipelien 
ja live-fantasiatapahtumien suuntaan. Asiasta 
kiinnostuneita löytyy sadoitain. En ole kuullut, 


että tällainen ennakkoluuloton toiminnan mo¬ 
nipuolistaminen olisi tappanut yhtään seuraa, 
monipuolinen seuratoimintahan tarjoaa jokai¬ 
selle jotakin. 

Minä itse en halua nostaa Tolkienia kirjaili¬ 
jana vähääkään esimerkiksi Ursula Le Guinin 
tai David Eddingsin yläpuolelle. Kun vielä ote¬ 
taan huomioon, että pidän kovasti metsässä 
keskiaikaisissa tamineissa rymyämisestä, alan 
jo tuntea itseni varsin sopimattomaksi jäseneksi 
Tolkien-seuraan. Onko ainoana vaihtoehtona 
siis perustaa uusi fantasiasta kiinnostuneiden 
seura niille, joille fantasia on muutakin kuin 
Tolkien? 

Sami Kaaria 



SUVAITSEVAISUUTTA, KIITOS! 

Ensiksikin kiitokset Marko Kivelälle erin¬ 
omaisen provosoivasta pääkirjoituksesta. Asia 
josta olen hänen kanssaan samaa mieltä ja josta 
minäkin haluaisin sanoa sanani on Tolkien- 
seuran muokkaaminen yleisfantasiaseuraksi. 

Pelkästään Tolkieniin pidättäytymisellä tus¬ 
kin voitetaan mitään. Moinen nurkkakuntaisuus 
on ominaista lähinnä tiukkapipoisille kiihkoi¬ 
lijoille, joten pois se meistä. Seuramme nimeä ei 
tarvitse muuttaa, ja Tolkienia saa kukin harras¬ 
taa niin paljon kuin sielu sietää, mutta annetaan 
toki sijaa muullekin fantasialle. Kyllä pelkästä 
Tolkienistakin saa tarinaa irti pitkään, mutta 
yleisfantasiallisuus toisi piristävän lisämaun sop¬ 
paan eikä Tolkienkaan kuluisi puhki liiallisesta 
käytöstä. 

Legolasin linja on ollut ihan kiitettävä, juttua 
on ollut riittävästi muustakin kuin Tolkienista. 
Suosittelen vahvasti tutustumista muuhun 
fantasiaan niille jotka eivät sitä ole vielä tehneet. 
Esimerkiksi Ursula Le Guinin Maameri-sarjan 
avulla voi mainiosti tehdä pehmeän laskun kohti 
laajempaa fantasiakiijallisuuden tuntemusta. 

Jarmo Ollikainen 

TOLKIEN-SEURASTA JA YLEIS- 
FANT ASIASTA 

Suomen Tolkien-seuran entisenä ja nykyisenä 
puheenjohtajana emme voi ollapuuttumatta muu¬ 
tamalla sanalla ex-sihteeri Marko Kivelän pää¬ 
kirjoitukseen Lego lasin numerossa 1/93. 

Suomeen perustettiin Tolkien-seura 3. tam¬ 
mikuuta 1992. Perustavassa kokouksessa tästä 
asiasta vallitsi yksimielisyys. 1.2.1992 seuran 
hallitus, Marko Kivelä mukaan luettuna, hy¬ 
väksyi esityksen Suomen Tolkien-seuran 
säännöiksi. Niiden 2. pykälässä määriteltiin seu¬ 
ran tarkoitus seuraavasti: "Yhdistyksen tar¬ 
koituksena on edistää J. R. R. Tolkienin teosten 
ja elämäntyön tuntemusta ja tutkimusta Suo¬ 
messa, luoda yhteyksiä Tolkienista kiinnostu¬ 
neiden välille ja toimia suomalaisen Tolkien- 
harrastuksen näyteikkunana maailmalle”. Yleis¬ 
kokouksessa 25.4. Ben Roimola esitti, että ky¬ 
seisessä kohdassa mainittaisiin myös "fantasia 
yleensä”. Ehdotus kaatui äänestyksessä selvin 
luvuin 33-15, ja seuran tarkoitus vahvistettiin 
hallituksen esityksen mukaisesti. 

Tolkien-seuran toiminta on tähän mennessä 
keskittynyt Legolasia lukuun ottamatta Tolkie¬ 
niin, kuten me seuran perustajat toivoimme ja 
niin kuin yleiskokouksessa ääntään käyttänei¬ 
den jäsenten enemmistö tahtonaan ilmaisi. 
Legolas- lehti, yksi seuramme kulmakivistä, taas 
on perustettu jo ennen Tolkien-seuraa ja sisäl¬ 
tää seuramme perustavan kokouksen nimen¬ 
omaisen päätöksen mukaisesti muutakin kuin 
’Tolkien-asiaa”. Ja mehän kutsumme Legolasia 
"Suomen Tolkien-seuran fantasialehdeksi", ta¬ 
voitteena tasapaino puhtaasti Tolkieniin liitty¬ 
vän ja muun aineiston välillä. 

Vaikka säännöissä asia on mainittu harvinai¬ 
sen selkeästi, emme näe kovinkaan painavia syi¬ 
tä miksei Tolkien-seuran piirissä voitaisi harras¬ 
taa myös Legolasin ulkopuolella ns. yleisfan- 
tasiaa eli käsittääksemme muuta fantasia- 
kirjallisuutta. Sitä tehdään muissakin Tolkien- 
seuroissa. Kysymys onkin pohjimmiltaan siitä 
kuka tekee, mitä tekee ja milloin tekee. Eli 
vaivautuuko joku tekemään jotakin. 

Toimittamassaan Legolasissa Marko moittii 
smialeja, joilla "ei näytä olevan minkäänlaisia 
haluja vaikuttaa lehtemme linjaan”. Täytyy sa¬ 
noa, että eipä esimerkiksi herra ex-sihteeriltä- 


kään vastaavasti ole löytynyt liiemmin kiinnos¬ 
tusta seuran toiminnan suunnitteluun saatikka 
toteutukseen, arvostelemiseen kylläkin. Kysei¬ 
nen mentaliteetti vallitsi yleisemminkin edelli¬ 
sessä hallituksessa ja näkyi toimintakyvyn 
lamaantumisessa. Jäsentapaamisten ohjelma on 
ollut niistä kiinni, jotka ovat sitä jäljestäneet. 
Muuten tällä seuralla ei olisi ollut jäsentapaami- 
sia ollenkaan. 

Jos Markoa on on uskominen, emme ole vuo¬ 
den päästä enää mielenkiintoinen seura, mikäli 
jatkamme "yhden jo ammoin kuolleen kirjaili¬ 
jan teosten varassa” toimimista. Aivan, uusia 
tuulia voi oikein hyvin haistella Tolkienin teos¬ 
ten ulkopuoleltakin. Mutta Englannin Tolkien 
Society on toiminut jo 24 vuotta, American Tol¬ 
kien Society 18 vuotta, hollantilaisten Unquendor 
12 vuotta eikä yhdenkään näistä toiminta osoita 
pystyynkuolemisen merkkejä vaan tasan päin¬ 
vastoin. 

KIRJEITÄ.. 


Mitä "Christopherin vessapapereihin” ja mui¬ 
hin "mauttomiin” teoksiin tulee, voi vain todeta 
ettei kirja lukemisesta huonone ja kannattaisi 
ehkä tutustua ennen kuin tyrmää kategorisesti 
kaiken. Markon tuomiot Tolkien-kirjalli- 
suudesta ovat aivan yhtä objektiivisia 
kuin joidenkin tolkienistien mielipiteet 
muusta fantasiakirjallisuudesta. Oma¬ 
na kantanamme meidän on sanottava, 
että Markon käyttämä kieli yhden ih¬ 
misen, tässä tapauksessa Christopher 
Tolkienin, elämäntyöstä on äärimmäi¬ 
sen loukkaavaa — ei tosin ole mitään 
uutta, ettäTolkienin postuumeille teok¬ 
sille ilkutaan. On lähinnä kustantajan 
markkinointiosaston syytä, että ’The 
History of Middle-Earthia , myydään 
kuin "uusina tolkieneina”, vaikka 
räväkän kuoren alle kätkeytyy ennen 
kaikkea kiijallisuustutkijalle arvokas¬ 
ta aineistoa. 

Markon kohtaa D emme ymmärrä 
lainkaan. Muistaaksemme kukaan ei ole 
kieltänyt pilkkaamasta Tolkien-krää- 
sää, jota todellakin nykyinen kustan¬ 
taja HarperCollins, roolipelitehtailijois- 
ta nyt puhumattakaan, syytää ulos ky¬ 
seenalaisena tavalla. Hauskanpidossa 
smyal Hautakero on näyttänyt kiitettä¬ 
västi esimerkkiä, eivätkä meistä seu¬ 
ran tapaamiset nyt ennenkään niin 
kuolemanvakavia ole olleet. Tässäkin 
voidaan tietty olla monipuolisia. 

Kuvitteellisten kielten tutkiminen 
taas on varmasti vähintään yhtä terve¬ 
järkistä kuin pakkomielteenomainen 
mustaan pukeutuminen. Että kukin tyy¬ 
lillään, vai mitä? 

On aika erikoista, että Tolkien-seura 
on vetänyt puoleensa ihmisiä, joilla on 
selvästi negatiivinen asenne koko 
seuran varsinaista toimialaa kohtaan. 

Tämä on kuitenkin TOLKIEN-seura, 
yhdyslinkki Tolkienin teoksista 
pitäville, jollainen Suomeen nyt vih¬ 
doin ja viimein saatiin muiden maiden 
tavoin. Ja juuri sellaista täällä kaivattiin, 
vastapainoksi sisäpiireihinsä hämärtyneille 
SF-porukoille. Käsiemme kautta on tähän 
mennessä kulkenut kymmenittäin innostunei¬ 



den, nimen omaan Tolkien-fanien tiedustelu- 
kirjeitä. Ja jäsenmäärä pysyy päätähuimaa¬ 
vana. Joten ei tässä ihan kaikki voi pielessä 
olla.Tolkien-seura on Tolkien-seura, mutta 
kannattaisikohan niiden perustaa uusi fanta- 
siaseura jotka sitä kaipaavat? 

Mikael Ahlström 
Merja Polvinen 


LEGOLASIN TOIMITUKSELLE 

Minun on aivan pakko kommentoida 
saamaani palautetta artikkelista Sanka¬ 
reita, onko heitä? ja samalla hieman 
tarkentaa ajatuksiani. Näyttää siltä, et¬ 
tä muutama lukija on ymmärtänyt mi¬ 
nut väärin. 

Matti Tanska sanoi, että minulla on 
syvään juurtunut käsitys fantasian 
kahtiajakoisuudesta. Hän on täysin oi¬ 
keassa. Olen saanut tällaisen kuvan ni¬ 
menomaan lukemalla fantasiaa - pal¬ 
jon muutakin kuin tolkienistista perus¬ 
kamaa. Raaka rautaesirippu laskeutuu 
kerran toisensa jälkeen. Ehkä itäblo¬ 
kin kaatuminen ja kylmän sodan lop¬ 
puminen tuo genreen uusia tuulia? 

En ole sekoittanut termejä * sankari ’ j a 
‘päähenkilö’, en ainakaan sillä tavalla 
kuin Tanska väittää. Nykysuomen sa¬ 
nakirjan määritelmä on seuraava: 

sankari= 

1. urhoollinen, rohkea soturi; soti¬ 
laallisista tai muista urotöistä tun¬ 
nettu henkilö, uros, heeros 

2. kirjallisen tuotteen pää- tai kes¬ 
kushenkilö 


Viitaten määritelmään kaksi sankari 
ja päähenkilö ovat sama asia. 

Artikkelissani sekoitin termit juuri 
osoittaakseni sen tosiseikan, että määritelmät 
yksi ja kaksi eivät aina päde samaan henkilöön 
yhtä aikaa. Mutta se semantiikasta. 

Kommenttiin Conanista ja hänen “takin- 

käännöstään” jätän eriävän mielipiteeni. Liitty¬ 
essään merirosvoihin joita vastaan oli aikai¬ 
semmin taistellut Conan teki tietoisen valinnan. 
Hänen nopea nousunsa ylipäälliköksi (eikä pel¬ 
kästään Belitin rakkauden ansiosta) osoittaa juu¬ 
ri hyvää ihmistuntemusta ja sitä sankarin ka¬ 
rismaa, jolla hän saa ystäviä joiden avulla suo¬ 
rittaa sankaritekonsa. Mitä taas tulee Elric 
Melnibonelaiseen, niin täytyy muistaa, että hän 
tappoi Cymorilin vahingossa. Elricille tuli tästä 
syviä traumoja - eikä ihme! Se ei sopinut hänen 
sankarikuvaansa. 

Jukka Halme taas on ottanut asiakseen tyrmätä 
ajatukseni ainakin kahdessa lehdessä - Legola- 
sissa ja Finminessä. Hän pitää väitteitäni nau¬ 
rettavina ja naiveina. MINUSTA taas hänen 
kommenttinsa "Tottakai sankari edustaa aina 
hyvää!” osoittaa huolestuttavaa kritiikin puutet¬ 
ta. Mitään ei pitäisi ottaa itsestäänselvyytenä, 
varsinkaan fantasiakirjallisuudessa. Tästä san¬ 
kari-antisankari -ongelmasta puhuin myös Ou¬ 
lun roolipelitapahtuman esitelmässäni, joka kä¬ 
sitteli roolipelien maailman- ja sankarikuvaa. 
Sama mustavalkoajattelu tulee esille myös 
fantasiakiijallisuudessa. Minua henkilökohtai¬ 
sesti jurppii se, että fantasiakiijailijat liian usein 
tyrkyttävät tiettyä maailmankuvaa oikeana - 
yleensä angloamerikkalaista tekokristillisyyttä. 
Kaikki tätä edustavat ovat hyviä, muut pahoja tai 
yhdentekeviä (=neutraaleja).Vaikka sankari 
kuinka hoitaisi homman kotiin -tappaisi lohi¬ 
käärmeen tai voittaisi sodan- ei se välttämättä 
tarkoita sitä, että hän on oikealla asialla. Kirjai¬ 
lijan kanssa saa olla eri mieltä! i ~ 

Toinen asia: Jukka Halmeen kommentissa on 
pieni epäloogisuus. Hän sanoo ensiksi, että “ san¬ 
kari on se joka hoitaa homman kotiin ” ja jatkaa 
melkein samaan hengenvetoon että “Frodokin 
oli sankari!” Frodohan ei Sormusta tuhonnut, 
vaan Klonkku - hänkin vahingossa. Frodo ei olisi 
saanut tehtävää suoritettua, hänestä olisi tullut 
Sauronin oija. Halmeen mukaan sankari olisi siis 
Klonkku eikä Frodo. Mutta mitäpä mokomasta. 

Puhutaan hetki itse Legolas 1/93:sta. Kansi on 
lehden historian paras, ja taittoa vaivanneet pik¬ 
kuviat (esim. palstojen määrän vaihtelu tai 
kirjasintyypin muuttuminen) ovat lähes koko¬ 
naan hävinneet. Siitä suuri plus! Toivottavasti 
taitto pysyy samantasoisena. Mitä taas tulee leh¬ 
den sisältöön, niin mielestäni Johanna noudat - 


taa puolueettomampaa linjaa päätoimittajana. 
Pääkirjoitus tosin oli upea- olen aivan samaa 
mieltä. 

Lopuksi se suurin miinus: missä ovat sivut 
7-8 ja 29-30? Ymmärrän kyllä tällaiset lip¬ 
sahdukset, mutta kun ne ovat poissa lehden 
mielenkiintoisimmista jutuista, niin tuppaa hie¬ 
man harmittamaan. Vai olivatko saamani kaksi 
numeroa poikkeusyksilöltä? 

Tästäpä tuli pitkä. Terveisiä vielä kaikille 
Tolkien-seuran (jonka pitäisi suuntautua yleis- 
fantasiayhdistykseksi, jos minulta kysytään) 
jäsenille, ja hyvää jatkoa Legolasille. 

Mika-Petri Lauronen 

yleismies Oulusta 

Kiitos samoin, Mixu. Toivon totisesti, että 
saamasi numerot (oma ja Mytagon vaihtis) 
olivat poikkeusyksilöitä! Saatte tietenkin ehjät 
lehdet tilalle, ja mikäli joku muu on saanut sa¬ 
manlaisen, lähetämme hänelle uuden heti 
saatuamme asiasta tiedon seuranpostilokeroon 
. -Johanna 

TAPAHTUMIA: 

Alku- ja keskikesän tapahtumat ovat jo tätä 
lukiessanne menneet ja voitte vain aavistella, 
kuinka mukavaa olisi ollut esimerkiksi Jyväsky¬ 
län Kesän kauhufestivaalilla , Suomen Tieteis¬ 
kirjoittajien kirjoittamiskurssilla tai sf-ihmisten 
perinteisellä kesätapaamisella T ampereen Viikin¬ 
saaressa eli Huviretkellä tienpientareelle. Eipä 
hätää, jäljellä on kenties parhaat kaikista eli: 

31.7. Tolkien-seuran kesäretki Suomenlin¬ 
naan, jäsenille tarkempia tietoja Hobittilan 
Sanomissa . 

7.-8.8. Finncon, Helsingin Vanha YO-talo 
20.-22.8.Turun SF-seuran Fantasiapidot 

*** 

FINNCON -ohjelma 
Lauantai 7.8. 

Pääsali: 

11:00 Ovet auki 
11:30 Avajaispuhe 

11:45 Mistä Tolkien ja Howard varastivat 
ideansa? -Sadut ja myytit fantasiakirjallisuuden 
perustana (paneelikeskustelu) 

12:45 Atorox-palkinnon jako 
13:00 Kunniavieras Terry Pratchettin juhlapuhe 
13:45 Post-cyberpunk 
14:30 Tulevaisuuden tutkimus 
15:30 Asimov on Asimov (jollei Asimov ole¬ 
kaan fantasiaa, tämä ohjelmanumero on!) 

16:00 Uudet taivaat -SF/kauhukustantamisen 
muuttunut tilanne 

17:00 Pöö! -Kauhun lietsomisen mekanismit 
18:00 Naamiaiset 
19:00 Ovet kiinni 

Hallintohuone: 

12:00 Polariksen Lumimies-palkintojen jako 
14:00 Terry Pratchetin nimikiijoitustilaisuus 
16:00 Talbot-setä piirtää ja kertoo 

Sunnuntai 8.8. 

Pääsali: 

11:00 Ovet auki 


11:15 Huutokauppa 

12:30 Laatikon orjat -Television haitallinen 
vaikutus science fictioniin 
13:20 Arvonta 

13:30 Kunniavieras Bryan Talbotin juhlapuhe 
14:15 Oletko kone? -Philip K. Dickin visiot 
15:15 Räjähtävää toimintaa! -Japanilainen 
sarjakuva ja animaatio 

16:00 Kunniavieras Terry Pratchettin haastat¬ 
telu 

16:45 Dioraamakilpailun palkintojenjako 
17:00 Pomoa ja väkivaltaa pikkulapsille 
-Roolipelien ihmeellinen maailma 
18:00 MM vittua?! ...kauhu ja fantasia tekevät 
SF-coneissa ja -lehdissä? 

19:00 Ovet kiinni 

Hallintohuone: 

13:00 Suomen Tieteiskirjoittajien kiijaideointi 
Drunkworld 

14:30 Bryan Talbotin nimikiijoitustilaisuus 
17:00 SF-pienlehtitapahtuma. Esiteltävinä 
Jäkäl'Aarre, Le g olas, Mundane, Mytago ja 
Marvin. 

Lisäksi mm. taidenäyttelynä (Bryan Talbot, 
Josh Kirbyn Pratchett -kansia, Kapteeni 
Hyperventilaattorimies ja dioraamakilpailun 
parhaat), elokuvia ja videoita. 

Muutokset mahdollisia. 

FANTASIAPIDOT 

Fantasiapidot - naamiaisten japitojen yhdistelmä 
keskiaikaisessa fantasiahengessä - järjestetään 
taas 20.-22. elokuuta. Tarjolla on ruokaa, juo¬ 
maa, elävää musiikkia, esityksiä, pelejä j a muuta 
mukavaa menoa luonnon helmassa. Pitopaik¬ 
kana on Ahtelan leirialue Sauvossa. 

Osallistujien toivotaan pukeutuvan tapahtuman 
hengen mukaisesti - siis miten mielikuvituksel¬ 
lisesti tahansa, kunhan asu on keskiaika-, satu-, 
tai fantasiahenkinen. Mallia voi ottaa vaikka 
Spinissä 3/91 olleista edellisissäpidoissa otetuista 
valokuvista. 

Jos olet kiinnostunut Fantasiapidoista, lähetä 
ennakkoilmoittautuminen (joka ei ole mitenkään 
sitova) postikortilla seuran osoitteeseen viimeis¬ 
tään 31.7. mennessä. Lähetämme sinulle info- 

paketin, joka sisältää kaikki tarpeelliset tiedot 
pidoista sekä postisiirtolomakkeen, jolla voit mak¬ 
saa pitojen osallistumismaksun ja näin ilmoittau¬ 
tua pitoihin. Vaikka leirialue on iso, sinne ei mah¬ 
du määrättömästi väkeä, joten osallistujia pitoihin 
otetaan rajallinen määrä ilmoittautumisjär¬ 
jestyksessä 

Osallistumismaksu on TSFS:n jäseniltä 90 mk ja 
muilta 120 mk, kun maksaa etukäteen posti- 
siirtolomakkeella, tai 200mk, jos maksun suorittaa 
vasta pidoissa. Hintaan sisältyy: yöpyminen per- 
jantai-sunnuntai (tällä kertaa pidot kestävät siis 
perjantai-iltapäivästä aina sunnuntain puoleen¬ 
päivään), 2 aamiaista, 1 päivällinen ja 1 iltapala 
sekä kaikki muu pitojen toiminta. 

Muista merkitä korttiin nimesi ja osoitteesi, jotta 
voimme lähettää lisätiedot pidoista. Jos seurueessasi 
tulee muita henkilöitä, ilmoita myös heidän yhteys¬ 
tietonsa. 

Ja osoite oli: 

Turun Science Fiction Seura ry., 

PL 538, 

20101 TURKU 


Toimitukselle saapui epämääräinen tieto, jonka 
mukaan Turussa on perustettu piakkoin ilmes¬ 
tymisensä aloittava fantasialukemisto. Ulko¬ 
asultaan ilmeisesti Ikarosta tai Asimovin sf- 
valikoimaa muistuttavan lukemiston on huhun 
mukaan määrä julkaista sekä koti- että ulko¬ 
maista fantasiaa. Enemmän ensinumerossal 

*** 


Stop the press!!! 

Viimehetken juoruna kerrottakoon, että Tol- 
kien-seuran smialvastaava Hanna Järvinen ja 
muunmuassa smial Hautakerosta tuttu Matti 
Tanska ovat kihlautuneet! 

Hanna vannoo, ettei tämä mitenkään vaiku¬ 
ta hänen päätöksiinsä smialkisan tuomarina... 
Pari muuten tapasi ensimmäisen kerran Tol- 
kien-seuran perustavassa kokouksessa. 
Onnea!!! 



Näin kukki rakkaus jo 
vuosi sitten Tampereen 
Viikinsaaressa... 

TOLKIEN-SEURAN UUSI HALLITUS 


Olkaa hyvät: uusi hallitus esittäytyy 
Tolkien-seuran hallitus kävi läpi muodonmuu¬ 
toksen 24.4.1993 vuosikokouksessa, joka pi¬ 
dettiin Helsingin Itäkeskuksessa uuden 
arkistomme yhteydessä. Osa vanhoista 
parroista (ja parrattomistakin) antoi paik¬ 
kansa uusille kasvoille. 

Hallituksen virat on jaettu sen ensimmäi¬ 
sessä kokouksessa heti vuosikokousta seuraa- 
vana päivänä, ja esittelemme nyt uuden ja 
innokkaan kokoonpanon kaikessa 
komeudessaan. 



Uusi puheenjohtaja Merja Polvinen, 22, opis¬ 
kelee englantia jayleistäkirjallisuustiedettä Hel¬ 
singin yliopistossa. Merja tähtää kirjallisuuden¬ 
tutkijaksi ja on kiinnostunut Tolkienista erityi¬ 
sesti kiijallisuusanalyyttiseltäkannalta. Hän kuu¬ 
luu Tolkien-seuran perustajajäseniin ja ensim¬ 
mäisen toimivuotemme aikana mm. toimi yhtenä 
seuramme edustajista Turun Tolkien Phenome- 
non -konferenssissa ja Jyväskylän Kesän fanta- 
siatapahtumassa sekä osallistui postitustalkoi- 
siin ja avusti kokouksissa. Tärkein harrastus 
Tolkienin ja muun kirjallisuuden lisäksi on rat¬ 
sastus. 



Seuramme ensimmäinen pj. Mikael Ahlström, 


21, jätti puheenjohtajan tehtävät siirtyäkseen ar¬ 
meijan leipiin kesäkuussa. Hän toimii uudessa 
hallituksessa salkuttomana jäsenenä. Mikaelilla 
on 250 niteen Tolkien-kokoelma, ja hän opiske¬ 
lee tällä hetkellä englantia Helsingin yliopis¬ 
tossa. 



Sihteerin virkaan on nimitetty kotkalainen 
Marjo Hamari, 23, jonka pääaineina ovat 
englanti ja viestintä Helsingin yliopistossa. Mar¬ 
jo on suuntautunut kielitieteeseen ja suunnittelee 
gradua kielen universaalien toiminnasta kek¬ 
sityissä kielissä, esim. quenyassa. Hän on myös 
HY:n englannin opiskelijoiden lehden Substitu- 
ten päätoimittaja. 



Varapuheenjohtajana toimii edelleen Leena 
Peltonen, 41, joka tunnetaan tamperelaisen Aika¬ 
kone —lehden päätoimittajana, arvostettuna fan¬ 
tasia- ja scifikääntäjänä sekä suosittuna esi¬ 
telmöitsijänä. Leenalla on hallituksen vankin 
kokemus fandom- ja yhdistystoiminnasta. Hän 
on tehnyt Suomen ensimmäisen Tolkienia käsit¬ 
televän pro gradu -työn "Sormuksen matka 
Mordoriin”. (Kuvassa myös Kus-Kus.) 

Hanna Järvinen, 19, jatkaa smial-yhteys- 
henkilönä ja aikoo vastakin pommittaa ahkerasti 
smialeja tiedotteilla ja smialpalstalla. Hanna on ko¬ 
toisin Kankaanpäästä, mutta opiskelee nykyisin 
Turun yliopistossa historiaa. Harrastuksiin kuuluu 
Tolkienin, fantasian ja science fictionin ohella myös 
ratsastus. 



Uusi tekijä Sampsa Sihvola, 20, on valittu hoita¬ 
maan upouutta ohjelmavastaavan virkaa. Ohjelma- 
vastaavan vastuualueeseen kuuluu kokousten ja ta¬ 
paamisten järjestely. Sampsa on kokenut nuoriso- 
järjestöaktiivi ja mies useamman kuin yhden smial 
Hautakeron kahmiman smialpisteen takana. 



Johanna Vainikainen, 25, perusti lehtemme 
Marko Kivelän ja Jukka Halmeen kanssa jo 1991 
ennen kuin Tolkien-seurasta oli tietoakaan ja on 
siitä lähtien toiminut sen päätoimittajana (paitsi 


numeroa 1/93). Johanna opiskelee kasva¬ 
tustieteitä Jyväskylän yliopistossa. Tolkien- 
seuran lisäksi hän on ollut perustamassa Jy¬ 
väskylän SF-seura 42:ta. Hän on myös elo- 
kuvakoneenkäyttäjä ja Elokuva-arkiston 
sarjanvetäjä Jyväskylässä. 



Uusi varajäsen Jaakko Latikka, 20, oli 
yksi T olkienin viimevuotisen 100-vuotis-kon- 
ferenssin suomalaisdelegaateista Oxfordissa. 
Jaakko on avustanut runsaasti mm. seuran 
kokousjäijestelyissä ja postituksissa sekä toi¬ 
mi viime vuoden tilintarkastajana. Mikaelin 
tavoin Jaakon kohtalona on tänä vuonna SA- 
Int, mutta hän pyrkii silti parhaansa mukaan 
ottamaan osaa Tolkien-toimintaan. 



Ja lopuksi vanha tuttunne, rahastonhoitaja 
Jussi Tuhkanen, 20, joka pitää tänä vuonna 
hallussaan toista varajäsenpaikkaa. Hän on 
peräisin Kesälahdelta Karjalan laulumailta, 
mutta asustaa nykyisin lähinnä pääkaupunki¬ 
seudulla. Jussin haasteena on seuran talou¬ 
denpidon lisäksi ylläpitämänsä jäsenrekiste- 
rin saaminen entistä tehokkaampaan uskoon. 

näkykivessä nähtyä - 

TOLKIEN-MAAILMAN 
UUTISPALSTA 


Christopher televisiossa 

Näkemisen arvoisiaTolkien-aiheisiatv-ohjelmia 
tehdään myös muualla kuin Suomessa, jossa 
H ohitit-sarja jo päättyi 24.5. (turhan pian... voi¬ 
taisiinko tehdä väliosia?). Englantilainen Landseer 
Productions valmisti professorin 100-vuotisjuh- 
lan kunniaksi erittäin mielenkiintoisen tunnin 
pituisen dokumentin/. R.R.T.. A Portrait ofJ. R. 
R. Tolkien 1892-1973. Ohjelma putkahti ulos 
Ruotsin televisiosta 29.1. ja Tanskassa se nähtiin 
14.3. Tästäkös britit ovat käärmeissään, sillä yk¬ 
sikään sikäläinen tv-kanava ei ole vielä filmiä 
esittänyt. Toivoa sopii, ettei Ylessä joku ynseä 
puoluepukari ole suuressa viisaudessaan torjunut 
ohjelmaa vaan että vielä mekin sen näemme. 
Landseer on nimittäin onnistunut siinä missä 
kukaan ei vielä ollut: saamaan Christopher Tol¬ 
kien tv-kameran eteen. Christopher laukoo pit¬ 
kiä, älykkäitä lausuntoja isänsä teoksista, kertoo 
anekdootteja innolla ja pilke silmäkulmassa, an¬ 
taa kaikin puolin miellyttävän kuvan itsestään. 
Haastattelut on selvästi kuvattu kotona 
Provencessa. Eikä siinä kaikki, lisäksi dokumen¬ 
tissa nähdään jälleen niin briljantti professori 
Tom Shippey, Priscilla Tolkien, John Tolkien, 
kustantaja Rayner Unwin ja monta muuta kiin¬ 
nostavaa henkilöä muistelemassa JRRT.tä, 
Sareholen myllyn ja Oxfordin Cherwell-virran 
ihanat maisemat sekä pari mainiota pätkää J. R. 
R. Tolkienista itsestään vuonna 1968 tehdystä 
Tolkien in Oxford -ohjelmasta. Juontajana toimii 
tunnettu näyttelijä Judi Dench. 

Vaarallisen valtakunnan tarinoita 

Ilouutinen Brittein saarilta: Brian Sibleyn 
BBC:lle dramatisoimat neljä Tolkienin tarinoi¬ 
hin perustuvaa pikkukuunnelmaa eli Tales fr om 
the Perilous Realm ovat lontoolaistietojen mu¬ 
kaan ilmestyneet 4.5. kauppoihin kahdella 
kasetilla BBC Radio Collection -sarjassa hintaan 
£7.15. Peoplepovver puree! Varmasti ensin hyvin 


epävarmaa kaupallista julkaisua nopeutti Tol- 
kien-fanien kirjekampanja, jonka Sibley itse 
masinoi Tolkien Centenary Conferencessa (ks. 
Hobittilan Sanomat 3). Kasettisetti sisältää siis 
Maamiehen ja lohikäärmeen , The Adventures of 
TomBombadilin (Vanha Metsä -jakso TSH:sta + 
pitkät TB-runot), Leaf by Nigglen ja Sepän ja 
Satumaan , joista kahta viimeksi mainittua on 
pidennetty viime kesänä brittiradiossa kuulluista 
versioista. Sibleyhän on mies BBC:n suurenmoi¬ 
sen 13 tunnin The Lord oftheRings -kuunnelman 
takana, ja nämä uutuuskuunnelmat ovat kerras¬ 
saan herkullista kuultavaa. 

Shakki ja matti, sanoi Silmä 

Nyt voit simuloida Sormuksen Sodan 64 musta¬ 
valkoisella ruudulla. Britanniassa on vastikään 
julkaistu peräti kaksi Sormusten herra - 
shakkilautaa. Toinen, Tolkien Enterprisesin 
(auh!) virallisesti siunaama Danbury Mintin The 
Lord of the Rings: The Official Chess Set maksaa 
£17.95/nappula ja sillä rahalla saa joka toinen 
kuukausikaksiuuttahopeoitua ukkelia. Valkois¬ 
ten puolella sotivat mm. Aragom (kuningas), 
Galadriel (kuningatar), Gandalfja Gimli (lähetit), 
mustia johtaa kukas muu kuin Silmä, tosin Star 
Warsin Emperorin näköisenä, aisaparinaan 
Lukitari (vrt. Loru Sorbusten herrasta ). Piraattina 
tehdystä James Benson and James of York Ltd:n 
setistä saa puolestaan pulittaa hulppeat £2000, 
mutta pelinappulat onkin huolella väritetty ja 
sarja rajoitettu 1000kappaleeseen. Täällä hyvien 
nokkamiehenä toimii Gandalf-setä ja pahojen 
puolella jälleen Saurus (istumassa palantir sy¬ 
lissä Tuomiorotkon pohjalla) kuningattarenaan 
Smaug Kultainen!!! 

Silmä videoruudullasi 

Luulitko että Sormuksen saattue on joku keskiai¬ 
kainen sapelinkalistelijapoppoo? Ehkä onkin, 
mutta kyllä Mithrandir katraansa kehityksen 

kelkassa pitää. Taru Sormusten herrasta on ni- Gandalf. Luojan kiitos että Super Marion & 
mittäin jokin aika sitten ilmestynyt Super kumppaneiden suomalainen maahantuoja meni 
Nintendolle — tiedättehän, ne addiktiota aiheut- viime keväänä konkurssiin... 
tavat videopelit, joihin voiupottaa omaisuutensa. 

Kertomus on tietysti katkottu ja julkaistuna on Uutiset poimi 
vasta alkupalat pitkään sarjaan, kertoo Cirth de Mikael Ahlström 



HIRVIÖITÄ 

VAI 

KRIITIKOITA? 


Tällä palstalla arvioidaan vuosien aikana ker¬ 
tynyttä Tolkienia käsittelevää sekun- 
daarikirjallisuutta kritiikkiteoksista kartas¬ 
toihin. Otamme kernaasti vastaan avustuksia 
osoitteeseen Suomen Tolkien-seura, ”Hirviöitä 
vai kriitikoita”, PL 215, 00131 Helsinki . Pals¬ 
taa toimittavat Mikael Ahlström ja Merja 
Polvinen. 

Verlyn Flieger, Splintered Light: Logos and 
Language in Tolkien's World. Grand Rapids, 
Michigan: Wm. B. Eerdmans, 1983.167 s., nid. 

Tom Shippeyn rinnalla Verlyn Flieger on var¬ 
maankin yksi Tolkien-tutkimuksen kärkinimiä, 
ja tämä teos on hänen oikeutuksensa siihen ase¬ 
maan. Splintered Light (‘pirstottu valo’) on näke¬ 
myksellä ja tunteella tehtyä vahvaa kirjallisuus¬ 
kritiikkiä. Mukavaa vaihtelua on myös se, että 
Flieger keskittyy Sormusten herran sijasta 
Silmarillioniin. 

Kirjassa on kaksi keskeistä teemaa joiden 
kautta Flieger tulkitsee Silmarillionia. Ensim¬ 
mäinen on Tolkienin uskonnollisuus ja toinen 


hänen käsityksensä kielestä ja sen synnystä. Tol¬ 
kien oli syvästi uskova katolinen kristitty. Tätä 
puolta Keski-Maan luojasta ei voi jättää huo¬ 
miotta vaikka kuinka haluaisi, mikäli tarkoituk¬ 
sena on päästä näkemään tuo maailma sellaise¬ 
na kuin T olkien sen näki. Kahdessa ensimm äises- 
sä luvussaan Flieger käsittelee Tolkienin ’The 
Monsters and the Critics’ ja ’0n Fairy-stories’ - 
esseitä niiden kirjoittajan kahtena vastakkaisena 
suhtautumisena ihmiskohtaloon. ’The Monsters 
and the Critics’ heijastaa aiheensa — muinais- 
englantilaisen Beowulf- runon— pakanallista” 
näkemystä ihmisen tappioon tuomitusta taiste¬ 
lusta kuolemaa ja unohdusta vastaan. ’0n Fairy- 
stories ’ taas päättyy viestiin Tolkienille katolisen 
uskon antamasta toivosta (eucatastrophe=”hyvä 
katastrofi”, käänteiskatastrofi), joka murtaa kai¬ 
ken epätoivon ja epäilyksen. Päältäpäin katsot¬ 
tuna Sihnarillion kaikkine vuosisataisine trage- 
dioineen tuntuisi heijastavan puhdasta muinais- 
pohjoista tappiomentaliteettia. Mutta ”käänteis- 
katastrofi” on mukana, muodossa jonka perus¬ 
tan Tolkien on laatinut Inkling-tuttavansa Owen 
Barfieldin filologis-mytologis-antropologisen 

teorian avulla. Barfieldin mukaan kaikki inhi¬ 
millinen kommunikaatio on lähtenyt liikkeelle 
yhdestä sanasta (logos), joka piti sisällään kaikki 
olemassa olevat käsitteet. Ihmisen alkaessa mää¬ 
rittää ympäristöään tarkemmin logos pirstoutui 
sitä mukaa kuin uusia, erikseen määriteltäviä 
käsitteitä syntyi. Tolkienille tämä teoria tarjoaa 
mahdollisuuden yhdistää käsityksensä kielestä 
ja kristillisestä uskosta. Logos on Jumalan Sana 
("Alussa oli Sana, ja Sana oli Jumalan tykönä, ja 
Sana oli Jumala” Joh. 1:1). Yksittäisten sanojen 
historian jäljittäminenkohti logosta on Tolkienille 
tapa lähestyä Jumalaa. 

Käsitellessään abstrakteja aiheita Tolkienilla 
oli tapana valita niiden vahvimmat symbolit ja 
käyttäänoita symboleja abstraktinkäsitteenkonk- 
reettisina korvikkeina. Kun hän Silmarillionissa 
haluaa kuvata sitä, miten Jumalan Sana on ihmi¬ 
sen mielessä jakautunut lukemattomiksi mää¬ 
ritteiksi, hän valitsee symbolikseen valon ja ker¬ 
too tarinan Valinorin puiden valon pirstoutu¬ 
misesta. Tuon valon sirpaleet—Vardan tekemät 
tähdet — johdattavat ensimmäiset haltiat mat¬ 
kaan kohti valon lähdettä; valon sulkeminen 
silmarileihin antaa mahdollisuuden kuvata sen 
omistamisen mahdottomuutta ja sen viimeisin 
siru— Galadrielin lasi, johon on säilötty Galad- 




rielin peilissä heijastunutta Eärendilin silmarilin 
valoa — valaa rohkeutta Frodoon ja Samiin 
Mordorissa. Samaa pirstoutumisteoriaa Tolkien 
käyttää myös haltiakielten esihistoriaa kehit¬ 
täessään. Flieger on erinomainen opas osoitta¬ 
maan meille kielihistorian saloihin tutustuin at- 
tornille Tolkienin henkilönimiin rakennettuja 
merkityksiä. Tolkien ei koskaan käyttänyt ainut¬ 
takaan englannin kielen sanaa harkitsematta sen 
merkityksen historiaa ja kaikkia sen mahdollisia 
merkitysvivahteita. Samoin hän suhtautuu itse 
luomiinsakin kieliin. Kun hän antaa hahmolleen 
nimen Elwe Singollo (Q: 'harmaaseen verhottu 
tähti’ el = tähti + artikkeli we, sinda - harmaa + 
collo = viitta), jo nimi yksin kertoo tarinan 
haltiasta, joka on nähnyt Valinorin valon, mutta 
kääntyi sivuun paluumatkallaan ja jäi Keski¬ 
maan varjoihin. 

Meille kaikille, joilla on edelleen nälkä saada 
"lisää” Tolkienia, Verlyn Fliegerin kirja on pal¬ 
jon tyydyttävämpää muonaa kuin kaikki Chris¬ 
topherin myöhemmin julkaisemat kokoelmat 
yhteensä. Lukemattomien tarinansirpaleiden si¬ 
jaan tämä kirja antaa mahdollisuuden nähdä 
muutaman kerroksen lisää SilmariUionin käsit¬ 
tämättömän rikkaasta, kauniista ja monimutkai¬ 
sesta maailmasta. 

Kirja löytyy Jyväskylän yliopiston kokoel¬ 
mista. 

Merja Polvinen 

TERRY PRATCHETT 


Terry Pratchett syntyi Buckinghamshiressä 
vuonna 1948. Emme tiedä juuri mitään hänen 
lapsuudestaan ja varhaisnuoraudestaan (paitsi 
että hän luki Tolkienia ja Tove Janssonia), mutta 
vuonna 1965 hän aloitti lupaavan uransa 
journalistina ja päätyi lopulta muutaman ydin¬ 
voimalan tiedotuspäälliköksi. Hänen harrastuk¬ 
sekseen kirjoittamansa ensiromaani, lastenkirja 
nimeltä The Carpet People julkaistiin vuonna 
1971. Sen jälkeen hän ennätti kirjoittaa vielä viisi 
romaania lisää ennen kuin vasta vuonna 1987 
hän aloitti täyspäiväisen hauskuttamisen ensim¬ 
mäisten D iscworld -kirjojen menestyksen innoit¬ 
tamana. 

Terry Pratchett on maailman parhaan huumori- 
sarjan isä. Discworldia on kuvailtu osuvasti aino¬ 
aksi sarjaksi, joka vain paranee osa osalta. 
Pratchettia on myös sanottu fantasiakirjallisuuden 
Douglas Adamsiksi sillä erotuksella, että Terryn 
huumori on hauskempaa ja tarinat syvempiä. 
Kiekkomaailma-kirjojen lisäksi hän on kirjoitta¬ 
nut scifi-huumorikirjat The Dark Side of the Sun 




ja S tr a ta sekä joitakin lastenkirjoja, joista on 
suomennettukin Tosikissa ei kirppuja kiroile. 
Hänen nuortenkirjatrilogiastaan Truckers, 
Diggers }a.Wings on tehty televisiosarja, joka on 
nähty suomessa nimellä Smäfolket. Eikä tieten¬ 
kään pidä unohtaa Sandmanin luojan, Neil 
Gaimanin kanssa kirjoitettua Hyviä enteitä. 

Pratchett on hiukan muuttunut alkuajoistaan. 
Ensimmäiset Kiekkomaailma-kirjat olivat hur¬ 
jaa slapstick-parodiaa. Vauhti oli kova, mikään 
ei ollut pyhää ja vitsien määrä oli rajaton. Sarja 
on kuitenkin pikku hiljaa vakavoitunut. Outo 
maailma on saanut syvyyttä, omaa omaperäistä 
luonnettaan. Teemat ovat muuttuneet vaka¬ 
vammiksi, kuten tasa-arvo, vanheneminen jakuo- 
lema. Nyt, kun lähes kaksikymmentä Discworld- 
kirjaa on nähnyt päivänvalon, Pratchett on en¬ 
tistä vakavampi. Hänen hahmonsakin ovat muut¬ 
tuneet Rincewindin totaalisesta antisankarista 
todellisiin arkipäivän sankareihin, jotka uskalta¬ 
vat pistää itsensä likoon hyvän asian puolesta. 
Vakavoitumisesta huolimatta huumori on edel¬ 
leen tärkeä elementti hänen teoksissaan. Tästä 

uudesta suunnasta hyvä esimerkki on Guards! 
Guards! joka mielestäni on sarjan paras kirja 
(Tuo siis oli Petrin mielipide. Minun mielestäni 
parhaat ovat Mort ja Reaper Man , joissa mo¬ 
lemmissa on tärkeässä roolissa Kuolema. 
Pratchettin viikatemies on sympaattinen tyyppi: 
velvollisuudentuntoinen, mielikuvitukseton, 
huumorintajuton ja elämää kunnioittava - vähän 
yksinkertainen mutta rakastettava. ISOILLA 
KIRJAIMILLA PUHUVA noutaja on Kiekko- 
maailman vakiokalustoajapiipahtaa joka kirjaan 
sivulle tai parille; Jukan huom.). 

Terryn tuotannon parhaita puolia on lähes raj at- 
tomaltavaikuttavamielikuvitus.Tapalöytää tuo¬ 
reita aiheita ja näkökulmia Discworldiin on suo¬ 
ranainen ihme! Myös miehen raudanluja opti¬ 
mismi, usko ihmiseen 


taan hämmästyttävällä tahdilla. Parhaimmillaan 
hän on tehnyt jopa neljä kirjaa vuodessa. On 
uskomatonta mutta totta, että itselleen viiden¬ 
tuhannen sanan päivävauhdin asettanut kirjailija 
ei joudu tinkimään tekstinsä laadusta määrän 
hyväksi. Toivottavasti. Ei ainakaan vielä. 

Petri Hiltunen & 

Jukka Laajarinne 


ja lämmin huumori te¬ 
kevät hänen kirjoistaan 
nautittavaa luettavaa. 
Hänen syväluotaavahu- 
manisminsa muistuttaa 
paikoin Chaplinin taitoa 
itkettää ja naurattaa sy¬ 
dämeen käyvällä ta¬ 
valla. Toisaalta liialli¬ 
nen kiltteys saattaa joi¬ 
denkin silmissä olla 
haittapuolikin. Voit olla 
varma, että päähenkilöt 
selviytyvät kaikesta ih¬ 
meen kaupalla ja loppu 
on onnellinen. Terry 
Pratchett on turvallinen 
kirjailija. 

Ehkä juuri turvalli¬ 
suus, tieto siitä, että 
Pratchettia lukiessaan 
voi nauraa vapautu¬ 
neesti eikä tarvitse pe¬ 
lätä, että seuraisi itku 
pitkästä ilosta, on 
Kiekkomaailma-kiijo- 
jen suuren suosion syy. 
Pratchettin jokainen 
uusi kirja nousee maa¬ 
ilmanlaajuiseksi best¬ 
selleriksi, vaikka niitä 
julkaistaankin suoras¬ 

KIRJAT 


Terry Pratchett: Noitasiskokset 
Suomentanut Margit Salmenoja 
Karisto Oy 

Lopultakin on suomeksi alettu julkaisemaan 
PratchettinDiscworld-kirjasaijaa! Karisto aloitti 
jostain kumman syystä urakan sarjan kuuden¬ 
nesta kirjasta, mutta sehän ei meitä haittaa, sillä 
Noitasiskokset on useimpien muiden Kiekko- 
maailma-kiijojen tapaan aivan itsenäinen teos. 
Sitä ymmärtääkseen ei tarvitse olla lukenut sar¬ 
jan aiempia osia. 

Tällä kertaa Pratchett on sijoittanut kiekkonsa 
kamaralle (Kiekkomaailma on litteä pannukak¬ 
kuni aailma, joka lepää neljän jättiläiselefantin 
harteilla, jotka seisovat tähti- 
kilpikonna ATuinin selässä, 

A’Tumin, joka on universumin 
ainoa olento, joka tietää minne 
on menossa) shakespearelai- 
sen tragedian. Lancren kunin¬ 
gas saa tikarin selkäänsä lin¬ 
nansa portaikossa. Ilkeä hert¬ 
tua puolisoineen ottaa valtais¬ 
tuimen haltuusa ja alkaa veri¬ 
sin käsin johtaa maata, kunnes 
kolme noita-akkaa poreilevien 
patojensa äärellä joutuvat 
sekaantumaan politiikkaan 
palauttaakseen maahan oikea¬ 
mielisen hallinnon. 

Tragedia on lukijan kannalta 
kuitenkinkomedia, joka onnis¬ 
tuu jopa irrottamaan muu¬ 
taman aivan rehellisen naurun- 
purskahduksen. Pratchett te¬ 
kee pilaa lähes kaikesta, mikä 
liikkuu; osansa saavat niin van¬ 
hat kansansadut kuin herrat ja 
narritkin. Hänen huumorinsa 
on älykästä ja lempeää, toisi¬ 
naan suorastaan mahdotonta 
suomennettavaa. Margit Sal¬ 
menojan käännös on eloisa ja 
hauska, vaikka hän onkin jos¬ 
sain paikoin jättänyt englannin 
kieleen liian vahvasti sidotun 
vitsin kääntämättä kokonaan. 


Itse asiassa on vaikea kuvitella minkään käännök¬ 
sen täysin tekevän oikeutta Pratchettin alkuperäis¬ 
teksteille, mikä on tietysti suomenkielisen lukijan 
kannalta sääli. 

Toivottavasti saamme kielimuurin tuottamista 
vaikeuksista huolimatta pian nauttia lisää Terry 
Pratchettin mestarillisesta dramatiikantajusta ja 
sukkelasanaisuudesta äidinkielellämme. Mort se¬ 
kä Guards! Guards! olisivat mainioita ehdokkaita 
seuraaviksi käännöskohteiksi. 

Jukka Laajarinne 

Lucius Shepard: Lohikäärmeen varjossa 

Suomentanut Hanna Tarkka 

WSOY 

Mailien mittainen lohikäärme Griaule on mahta¬ 
van taian kivettämänä maannut tuhansia vuosia 
Carbonalen laakson reunalla. Sen vuorimainen 
olemus ei kuitenkaan ole kuollut, vaan lohikäär¬ 
meen voimakas mieli hallitsee edelleen ympäris¬ 
töään käyttäen vaikutuspiirinsä ihmisiä ja eläi¬ 
miä pelinappuloinaan. 

Lohikäärmeen varjossa sisältää Lucius 
Shepardin pienoisromaanin nimeltä “ Suomun - 
hakkaajan kaunis tytär ” sekä pitkän novellin 
“Mies j oka maalasi lohikäärme Griaulen”. Jäl¬ 
kimmäinen on aiemmin julkaistu suomeksi Aika- 
kone-lehden numerossa 2/90, mikä hieman him¬ 
mentää kirjan uutuusarvoa. Ensimmäinen tarina 
kertoo nuoresta naisesta, joka eksyy lohikäär¬ 
meen ihmeellisiin sisuksiin, toinen miehestä, joka 
keksii, miten lohikäärme saadaan tapettua. 

Shepardin luoma fantasianiaailma on harvinai¬ 
sen omaperäinen. Ihmisten julmuus ja 
raadollisuus yhdistyy tarinoissa majesteetillisen 
lohikäärmeen ja sen suojissa elävien outojen 
olioiden kiehtovaan kuvaukseen. Jälkimmäisen 
novellin kerronta suorastaan kietoo lukijan kau¬ 
niisiin (ja muihinkin) kuviin Suomunhakkaajan 
tyttären edustaessa hieman tavanomaisempaa 
kirjoitustyyliä. Niille, jotka eivät aiemmin ole 
lukeneet kirjan tarinoita, suosittelen niitä lämpi¬ 
mästi. Sen sijaan Aikakoneen 2/90 omistajille 
kovakantinen kirja ei välttämättä ole aivan kal¬ 
liin hintansa väärti, sillä heille siinä on uutta 
tekstiä vain vajaat sata sivua. 

Jukka Laajarinne 


Robert E.Howard: Yön kuninkaat 
Suomentaneet Ulla Selkälä ja Ilkka Äärelä 
WSOY 1992 

Poikien mielestä tuntui olevan hyvä juttu laittaa 
minut arvostelemaan tämä kirja. Hrm. Mikäpä 
siinä. 

Kansi ei houkuttele: logo on ruma, ja Peter 
Mustosen kansikuva todistaa jälleen kerran, että 


nainen pärjää käytännöllisesti katsoen vaatteitta 
olosuhteissa joissa jopa uljas barbaari-uros pu¬ 
keutuu lämpimiin turkiksiin. Onneksi kuvalla ei 
ole mitään yhtymäkohtia kirjan sisältöön. 

Kyseessä on kokoelma Howardin fantasia- 
novelleja, jotka muodostavat eräänlaisen 
aikajatkumon Howardin ikiomassa maailman¬ 
historiassa. Niiden sankarit jopa vierailevat tois¬ 
tensa tarinoissa, mikä tuo kokoelmaan yhtenäi¬ 
syyttä. Joukossa ei ole yhtään Conan-tarinaa, 
mutta useimmista kyllä saisi sellaisen -anteeksi 
vain, Hiltunen- hyvin pienillä muutoksilla. (Esi¬ 
puheen mukaan Howard itse tekikin niin, kun 
V alusiankuningas KaHistakertovaK/rvee//ä minä 
hallitsen ei mennyt kustantajan seulasta ensi- 
yrityksellä). Tietty kaavamaisuus siis on havait¬ 
tavissa, mitä en toki pidä sinänsä negatiivisena. 

Päähenkilöt, kenties Solomon Kanea lukuun¬ 
ottamatta, ovat juuri sellaisia kliseisiä sankareita 
kuin kaikki esipuberteettiaan elävät nuoret mie¬ 
het varmaankin toivovat olevansa. Tällaiselle 
nais-immeiselle taas löytyy vähänlaisesti 
samaistumiskohteita kokoelman naisista jotka 
ovat nuoria, ylen kauniita ja juonten kannalta 
lähinnä rekvisiittaa. - “ Mustan miehen ” viikin¬ 
gin ryöstämä tyttö! Uh! Käsite “kuolemaa pa¬ 
hempi kohtalo” on jäänne ajalta jolloin 
neitsyydestä oli kiinni neidon ihmisarvo. 

Tarinat sisältävät myös hieman liikaa veren 
roisketta, paatosta ja ns. machobullshittiä. Ja 
tietenkin sankareiden “puhdasverisyys” on itses¬ 
täänselvää. 

Kaikesta huolimatta minun on tunnustettava, 
että viihdyin Yön kuninkaiden parissa. Se on 
puhdas asennoitumiskysymys - täytyy vain unoh¬ 
taa analyysipuoli ja nauttia. Howard onkuitenkin 
se kirjailijajoka aloitti tämän fantasian lajin ja/oi 
sen kliseet, ja viihteenä tämä on ihan kelvollista. 
Kirveellä minä hallitsen on jyty novelli, josta 
tykkäsin. Tässä oli ajatuksenpoikasta, tunnelmaa 
ja mukana vieläpä naishahmo(...) Novelleista 
löytyy myös muutamia vaikuttavan tehokkaita 
painajaisvisioita (esim. Yön madot ) ja tun- 
nelmakuvauksia. Solomon Kane on hyvä ja 
omaperäinen tyyppi. 

Kaipaamaan jään sitä paljonkehuttua Dark 
Agnes -novellia, koskahan joku senkin suo¬ 
mentaisi? (Leenaa...) 

Johanna Vainikainen 









MIDDLE-EARTH MEDIA 


AGLARED1-9 (July 1986-April 1991). A5, 

ä 24 s. Eredain (Swiss Tolkien Society), Sveitsi. 
Toim. Peter Buchs (6: Giuseppe Rudi). Alppien 
keskellä toimii pieni, sympaattinen Sveitsin Tol- 
kien-seura jolla on osuva nimi "vuorten kansa”. 
Heidän lehtensä Aglared on sitkeästi ilmestynyt 
sekä saksan- että englanninkielisinä painoksina 
— äärimmäisen ihailtavaa. Tosin Eredainia vai- 
vaavat tutut ongelmat: suurin osa vastuusta tun¬ 
tuu langenneen Peterin niskoille (seurassa on 
vain vajaat 30 jäsentä joista enemmistö ulkomaa¬ 
laisia!), lehden julkaisuväli on ollut 6-12 kk. 
Viimeisten kahden vuoden aikana Sveitsistä ei 
ole kuulunut juuri mitään. Aglaredissa on ollut 
niin artikkeleita (joita Peterillä on tapana kom¬ 
mentoida loppuun), Oxonmoot-raportteja, tari¬ 
noita, runoja, kuriositeettipalsta kuin myös hu¬ 
paisa quenyan keskustelukurssi ( Vinyar 
Tengwarista). Toivottavasti toiminta vielä el¬ 
pyy. Peter on ystävällisesti lähettänyt täyden 
setin Aglaredeja arkistollemme. Os. PeterBuchs, 
Höhenweg 12, CH-8032 Zurich, Schweiz. 



ANGERTHAS 33 (februar 1993). A5,40 s. 
Arthedain — Norges Tolkienforening, Noija. 
Toim. Magne Bergland. Epäsäännöllinen (no, 
kukin tahollaan...) julkaisu, mutta jälleen kiin¬ 
nostava numero. Anders Blixt, joka muuten oli 
yksi kolmesta Tolkien Phenomenoniin saa¬ 


puneesta forodrimilaisesta, kertoo Keski-Maa- 
roolipelin kirjoittamisen vaikeudesta. Bjarke 
Friborg esittelee melko asiantuntevasti Kaleva¬ 
laa ja Tolkienin suhdetta eepokseen (”ei ole sat¬ 
tumaa, että Suomeen vastaperustettua Tolkien- 
seuraa on kohdannut sellainen jäsentulva”). Mu¬ 
kana myös quenyaa käsittelevä juttu sekä arvos¬ 
telu- ja uutispalstoja. Kuvitusta kaivattaisiin. 
Arthedainin jäsenmaksu NOK 75/vuosi, sis. n. 3 
lehteä. Os. PB 37 Blindem, N-0313 Oslo, Norge. 

BEYOND BREE (April 1993). 21,5x28 cm, 
12 s. American Mensa Tolkien Special Interest 
Group, USA. Toim. Nancy Martsch. Tarina "The 
Traveler”, jossa vanha Sam esittää laulun; Tol¬ 
kien and Arthur -esseen päätösosa "Arthurian 
Britain and Middle-earth"; arvosteluja, kirjeitä, 
uutisia. 

BEYOND BREE (May 1993). 21,5x28 cm, 
12 s. T. Jensen pohtii Caradhras-vuoren arvoi¬ 
tusta; logokilpailu; vakiopalstat. Tilaa tämä, jos 
haluat yhden ulkomaisen Tolkien-lehden 
Legolasin rinnalle! 12 nroa $13. Os. Nancy 
Martsch, PO Box 55372, Sherman Oaks, CA 
91413, USA. 

BUCKLAND NEWS 52 (April 1993). A4,4 
s. Sekcja Tolkienowska Slaskiego Klubu 
Fantastyki, Puola. Toim. Andrzej Kowalski. Bilbo 
kertoo pakinassaan, että Haradin tumajaisiin on 
lähdössä mm. ihmismies nimeltään Conan the 
Vegetarian.Konnun ja muun Keski-Maan maja¬ 
taloja esitellyt sarja päättyy Sinivuorille. Lisäksi 
kerrotaan Mustan Portin katveessa sijaitsevasta 
Kivipeikko-nimisestäkapakasta. Sen vetonaulana 
on "yksi Mordorin harvoista jukebokseista", joka 
soittaa Utumno Recordsin hittejä "Sharkey for 
Nothing” ja "Another Brick in the Morannon". 
Os. PO Box 502, PL-40-956 Katowice, Polska. 

CIRTH DE GANDALF 24 (janvier 1993). 
A5,26 s. Belegaer—Cercle d’6tudes de Tolkien 
en Belgique, Belgia. Toim. Nathalie Kotowski. 
Saimme pitkästä aikaa pari uusinta numeroa 
Belgian Tolkien-seuran lehdestä. Tammikuun 
CC :ssa on Beyond Breen quenyan alkeiskurssin 
ranskankielisen version viimeinen oppitunti 
(tengwarista). Bernard Fourmaux’n artikkeli 
Artur-traditiosta ja graalin maljasta. Nathalie te- 

kee tikusta tai oikeammin sukista asiaa otsikolla 
”Bilbon sukkien väri”. Alain Jacques kertoo 
Tolkien-harrastuksesta Kanadan Quebecissa. 
Lehti nimeltä ” Leegolas ” (3/92) saa en-tajunnut- 
mitään -arvostelut Nathalielta. Venäläistaiteilija 
Denis Gordejev on suunnitellut tälle vuodelle 
uuden Gandalf-kansikuvan, joka näyttää liiankin 
vanhanaikaiselta. Lisäksi kansien sininen paperi 
tuo mieleen sairaalan. Sitävastoin Philippe 
Bechennecin kelttikuviot sisäsivuilla ovat upeita. 

CIRTH DE GANDALF 25 (mars 1993). A5, 
26 s. Eric Schweicherin esitelmä ”Lankeemus ja 
sen aspektit Silmarillionissa ”, joka kuultiin 
Tolkienin 100-vuotiskonferenssissa Oxfordissa. 
A. Jacques kirjoittaa hobittien juhlapäivistä. 
Nathalien innokas raportti Moskovan-matkalta. 
6 nroa BEF 500. Os. Nathalie Kotowski, 25 rue 
Victor Gambier, B-1180 Bruxelles, Belgique. 

LITTLE GWAIHIR 42 (May 1993). A4,15 
s. Sekcja Tolkienowska Slaskiego Klubu 
Fantastyki, Puola. Toim. Paulina Braiter ja 
Andrzej Kowalski. Marjo Tookin kaksi lopu¬ 
tonta, otsikoimatonta tarinaa jatkuu. Selostus 
Sleesian SF-klubin vuosikokouksesta. Meidän 
lähettämämme mainos Christopherin jutusta 
Legolas 4/92:ssa painettu sellaisenaan. Suuret 
määrät piirroksia. 

LITTLE GWAIHIR 43 (June 1993). A4,15 
s. Puolan Tolkien-kirjauutisia Bilbon (Andrzej) 
mainiolla englantia muistuttavalla murteella. M. 
Tookinjatkosarjat. Kaunis quenyankielinenruno 
”Ilucanta” sekätengwarilla ettälatinalaisilla aak¬ 
kosilla. Os. ks. BUCKLAND NEWS. 

MEDLEMSBLADET 200 (4/93). A4, 15 s. 
Forodrim Stockholms Tolkiensällskap, Ruotsi. 
Toim. ErikRägvik. Tukholmalaisystävämmekin 
muistivat vuoden tauon jälkeen lähettää meille 
lehdykkänsä. Tässä onkin jonkin firman 
sponsoroimana painettu värikansi, jossa 
punasilmäiset örkit kurkistavat puuoven raosta. 
Sisällöstä ei voi sanoa muuta kuin että on niillä 
toimintaa — tapahtumakalenterista on melkein 
jokailta buukattu jollekin "killalle” (foto-, tanssi- 
, piirtäjä-, viini-...). Lehti on erittäin sisäänpäin 
lämpiävä. 

MEDLEMSBLADET 201 (5/93). A4,20 s. 8 
sivua kutsuja erilaisiin festiviteetteihin. Tieto- 
kilpailukysymyksiä Keski-Maasta. Kiltaisäntä- 


kokouksen pöytäkirjasta ilmenee, että 
Forodrimissa on peräti 39 kiltaa! Niistä suurin, 
100-jäseninen Seregon, on huhtikuussa järjes¬ 
täytynyt omaksi yhdistyksekseen. Juuri näin kä¬ 
visi muuten luultavasti kaikille avoimelle Hel¬ 
singin smialille, jos sellainen perustettaisiin... 
SEK 140/vuosi (n. 12 nroa ilmeisesti). Os. Erik 
Rägvik, Homsgatan 62 4 tr.ög, S-l 18 21 Stock¬ 
holm, Sverige. 

MUSTAINMAAN SOTAHUUTO 1 (huhti¬ 
kuu 1993). A5,20 s. Smial Hautakero, Helsinki. 
PäätoimittajaPetri Hiltunen (tämännumeron teh¬ 
neet Jukka Halme, Marko Kivelä, Mika P. Nie¬ 
minen ja Sampsa Sihvola). Tämä julkaisu todis¬ 
taa, että kunnon fanzineperinne ei ole kuollut. 
Smialiemme mustan lampaan Hautakeron en¬ 
simmäinen oma lehti (toinen minkään STS:n 
smialin toimittama lehti —- mutta kotkalaisten 
Komulaiselle ei ole kuulunut jatkoa) on hauskin 
Tolkien-painotuote pitkiin aikoihin. Puristit, 
vapiskaa! Uuden TS//-filmatisoinnin Gonne 
wythe Ringe käsikirjoittajan haastattelu ja jätti- 
juliste, kahden haudanhaamun haastattelu eng¬ 
lanniksi, uutisreportaasi ”Minas Tirithin 
’Gandalf’ ei antaudu”, Monty Pythonin inspi¬ 
roima Tolkien Song (lehden ainoa rimanalitus, 
anteeksi vain), hervottomat uutis- ja pikku- 
ilmoituspalstat (”Kad. kult. kesk. kok. sormus. 
Löyt. yst. yht. Silmä, Poste Restante, 90900 
Mordor. Palk.luv.”). Hiltusen iskevät värikannet 
ja Halmeen tyypillisesti erinomainen kuvitus 
kauttalinjan. Janoamme lisää hobittiverta! mutta 
onnittelemme jos pystytte säilyttämään tämän 
tason jatkossakin. Irtonro 30 mk. Os. Sampsa 
Sihvola, Laivurinkatu 33 C 66, 00150 Helsinki. 

MYTHLORE72 (Springl993). 28x21,5 cm, 
68 s. The Mythopoeic Society, USA. Toim. Glen 
GoodKnight. Paul EdwinZimmer tyrmääMelanie 
Rawlsin viimenumeroisen analyysin Tolkienin 
runoista. Muuta Tolkieniin liittyvää: Alan 
McComasin "Negating and Affirming Spirit 
through Language: The Integration of Character, 
Magic, and Story in LotR”, Pat Reynoldsin 
"Funeral Customs in Tolkien’s Fiction”. Lisäksi 
artikkeleita David Lindsaystä, saduista jaloruista 
sekä enkeleistä ja inklingseistä. Arvosteluja, 
kunnianosoituksia 25-vuotiaalle MS:lle,Inklings- 
bibliografia. Tuhti pakkaus, iloa pitkään. 4 nroa 
$20 (sis. MS:n jäsenmaksun $5). Os. The 
Mythopoeic Society, PO Box 6707, Altadena, 
CA 91003, USA. 

THE TOLKIEN COLLECTOR 3 (May 
1993). A5, 24 s. An Occasional Magazine for 
Collectors of J. R. R. Tolkien, Englanti. Toim. 
Christina Scull. Puoli vuotta sitten aloittanut 
keräilijälehti jatkuu vireänä, avustuksia tulee eri 
puolilta maailmaa. Tarkat bibliografiset selos- 
tuksetuutuuskiijoistaja -painoksista, oheiskrääsä 
yms. Lisäyksiä Hammondin uuteen Tolkien- 
bibliografiaan, Gary Hunnewellin "Keräilijän 
tarina”, Ren6 van Rossenbergin juttu hollantilai- 
sistaT olkien-kuvittajista, Richard Blackwelderin 
analyysi Ballantine Booksin/foMm-painoksista, 
eloisa osto-ja myyntipalsta. Mutta missä kuvi¬ 
tus?? Lehti on täynnä pelkkää tekstiä, tosin kau¬ 
niisti ladottua. 4 nroa £4. Os. Christina Scull, IA 
Colestown Street, London SW11 3EH, UK. 


YINYAR TENGW AR 28—attacainen tolto 
(March 1993). 13,3x21,5 cm, 40 s. Elvish 
Linguistic Fellowship, USA. Toim. Carl F. 
Hostetter. Numeron täyttää melkein kokonaan 
Tolkienin käsikirjoituskokoelmasta Oxfordin 
Bodleian Librarysta löytyneen quenyan 
substantiivitaivutuskartan analyysi. Arden Smit¬ 
hin ’Transitions in Translations” -palsta käsitte¬ 
lee (suomennoksistakin ah niin tuttuja) eroavai¬ 
suuksia nimikäännöksissä H ohitin ja Sormusten 
herran saksannosten välillä. Legolas 3/92 saa 
kehuja VT:n Tolkien-lingvisteiltä—“a beautiful 
Production with plenty of practice Finnish”. 6 
nroa $18. Os. Carl F. Hostetter, 2509 Ambling 
Circle, Crofton, MD 21114, USA. 

Kannet avasi 

Mikael Ahlström 



Suurin osa lehdistä luettavissa Suomen Tol- 
kien-seuran arkistolla, osoite Ystävyyden puis¬ 
ton kerhohuoneisto, Kauppakartanonkatu 16 (si¬ 
säpihan rakennus), Itäkeskus, Helsinki (Suomen 
Sarjakuvaseuran arkiston yhteydessä). Avoinna 
tiistaisin, keskiviikkoisin ja torstaisin n. klo 18-21. 
Paikalla ajoittain Tolkien-seuran päivystäjä. 
Tervetuloa! 

Metroasema: Itäkeskus . 

“JABMIAIVO, Lapparnas Walhall eller Gripnis- 
Salar, Finnarnes Tuonela, Manala , dödens boning, 
ett stycke ned i jorden. När nägon dör, säga 
Lapparne, at själen är faren til Jabmiaivo, Äfven 
mena de, at själen är faren til Jabmiaivo, när man 
är blefven sjuk, hvarföre Lapparne sluta, at 
kroppen vil komma efter och dör. Da de falla i sin 
ecstas eller dvala (Lappi lankeepi loveen ); fara de 
til Jabmiaivo: När Noiden är kommen til Jabmiaivo, 
begärer hans slägt, at själen mä äterkomma i 
kroppen och menniskjan framdeles lefva. De 
sjungas dädan up med troll-Runor. 

Alla döda aro i Jabmiaivo lika sä väldiga, som de 
hafva värit häruti verlden, och de fä en ny lekamen 
i dess stad och ställe, som har förrutnat i jorden.” 

Christfrid Ganander, Mythologia Fennica 
(Äbo 1789) 


Toisen Mekanopoliksen poliisivoimissa oli jo kauan 
tiedetty, että alisessa oli levotonta. Hyvät, pahat ja 
ypöttäjät taistelivat keskenään. Se ei tietenkään ollut 
mitenkään poikkeuksellista. Tavallisuudesta poik¬ 
keavaa oli vain taistelujen laajuus. Joku valtavan 
vallanhimoinen, oikea velhomainen ypötysmestari 
oli ilmaantunut elintilaa hamuamaan. 

Taistelun laineet löivät välillä keskisenkin puo¬ 
lelle; ypöttäjien levittämä epämäärä ja sotkupotku 
ilmenivät poikkeuksellisen voimakkaina. Laitteet 
reistailivat eivätkä kytkennät hoituneet niin kuin nii¬ 
den piti. 

Vasta kun huomattiin, että yksi kalmistopankki oli 
tyhjennetty,keskisessävarsinaisestihuolestuttiin. Sen 
ei pitänyt olla mahdollista, muttaniin vain oli käynyt. 
Joku ypöistä oli ollut asialla ja imaissut mukaansa 
koko pankillisen sieluja, pantteineen kaikkineen. T eko 
rikkoi räikeästi sielujen osituskäyttösopimusta. Koko 
kolmen kaikkeuden herkkä tasapaino oli uhattuna. 

Kaikki kalmistopankkien yhteydet aliseen katkais¬ 
tiin, ja aliasukkaiden osituspyyntöihin suhtauduttiin 
kylmän kieltävästi. Ilman alisten välitystä sieluista ei 
tietenkään ollut hyötyä keskisessäkään, mutta pa¬ 
rempi niin, kuin menettää ne kokonaan, keskisessä 
ajateltiin. Mutta pelkkä jäljellejääneiden vainajoloi- 
den turvallisuus ei riittänyt. Varastetut sielut, tai ai¬ 
nakin niiden pantit oli saatava takaisin. 

Ylisestä oli turha hakea apua, siellä ei keskisen 
pikkuongelmista piitattu. Oli toimittava itse. 


Kati Kalmarsson, kokenut konstaapeli jakasvissyöjä, 
lähetettiin tilannetta selvittämään. Hän oli Poliksen 
parhaita poliiseja, laajan noitakoulutuksen läpikäy¬ 
nyt, eikä häntä mieluusti olisi lähetetty tälle vaaralli¬ 
selle matkalle. Mutta tilanne oli niin vaarallinen, että 
Katin pitkään säästeltyjä alisenkävijän taitoja tarvit¬ 
tiin. 

Rummut pärisivät, kun Kati lähti matkalle. Hän 
makasi alistuspedillä piuha takaraivossaan. Ilma oli 
sakeana surujuhlasuitsutuksen savua. Sähköiset kyt¬ 
kennät rätisivät Katin taivaalla. Hyvästijätön het¬ 
kellä hänen ympärillään parveili ystävien lisäksi 
ennennäkemätön lauma ammattihokijoita, joiden 
koneelliset huudahdukset huojuttivat huoneen ilmaa 
kaikilla hurmosspektrin taajuuksilla. Alistustoimisto 
pani totisesti parastaan, kustannuksista piittaamatta. 
Rummutus oli huumaavan tasaista. 

“Mene sinä maan alle, manan maille manalaan”, 
hokija huusi, “uppoa untamolaan, esitysavaruuden 
eristykseen!” 

Kati taintui poikkeuksellisen helposti. “Pelasta 
keskinen maailma!”, oli viimeinen kehoitushuuto, 
jonka hän kuuli ennen matkaanvaipumista. Ei enem¬ 
pää eikä vähempää, Kati murahti itsekseen. 

Mukaansa hän oli saanut muutamat välttämättömät 
vehkeet ja vempeleet, täyden repun mikrokojoottista 
ravintoa sekä alistustoimiston erityisen voimainpon¬ 
nistuksen tuloksena uskollisen konekoiransa Kollien. 


Laskeuduttuaan syvälle Kakkospoliksen ala- 
rakenteisiin Kati löysi laajan aution tasangon. Hän 
tiesi tulleensa perille. Aurinko kuumotti taivaalla, se 
oli ainoa kiinnekohta värittömällä lakeudella. Kati 
otti suunnan koilliseen ja lähti kulkemaan, koira 
kintereillään. Jossakin tämän harmaan sielun¬ 
maiseman syövereissä oli kätkeytyneenä ongelman 
ydin. Siellä jossakin virtasi musta vesi, jonka rannalla 
ypöttäjät elivät. Hän löytäisi sen, kunhan sitkeästi 
kulkisi samaan suuntaan, polultaan väistymättä. 

Maa muuttui yhä tasaisemmaksi, ja samalla pinnan 
rakenne vaihtui. Soran ja auringonpolttaman ruohon 
tilalle tulivat pienet kiekkomaiset nyppylät, jotka 
kohosivat maasta tasaisena mattona. Ne tuntuivat 
Katista oudon tutuilta, mutta hän ei osannut sanoa 
miksi. 

Hetken kuluttua Kati istahti, kaivoi repusta syötä¬ 
vää ja vahvisti itseään. Koskaan ei tiennyt, milloin 
ypöttäjät iskivät. Silloin oli mielen oltava terävim- 
millään. 

Nautitut pikkukojootit kulkeutuivat Katin ali- 
esityksen kaikkiin sopukoihin. Ne loivat koodisumua 
alisenpieneliöstöntunkeilujaestämäänjakiinteyttivät 
esityksen hahmoa. Virkistyneenä Kati nousi ja jatkoi 
matkaa. Hän kulki rauhallisesti kohti koillista, nau¬ 
tiskellen nyppylöiden painautumisesta jalkapohjiinsa. 

‘Pelasta Polis’, hänelle oli sanottu. Siinäpä sopiva 
tehtävä hänelle. Olihan hän puhtaanapitopoliisi, ih¬ 
misten ajatusten, sanojen ja tekojen puhtaudesta 
huolehtija. Juuri hän valvoi ajatusten tasolla pesäeroa 
yliseen ja aliseen, etteivät ne tulisi ja valtaisi eläviäkin, 
niin kuin olivat jo saaneet osaoikeudet kuolleisiin. Ja 
nyt, rosvot, varastaneet osan niistä kokonaan. 

Kati vilkaisi vierellään koikkelehtivaa Kollieta. Se 
näytti oudon kulmikkaalta. Kati seisahtui sijoilleen ja 
tutki koiraa tarkemmin. Se oli muuttunut. Missä 
ennen oli kaunista keinokarvaa ja sileää tekonahkaa 
oli nyt kulmikasta muovirakennelmaa. Ennen ruskea 
koirankylki oli kiijavanaan valkoisia, sinisiä ja var¬ 
sinkin punaisia legopalikoita. 

Kati tuhahti, kääntyi ja jatkoi matkaa. Tämä oli 
niitäpienimpiä temppuj a, joita hänelle saatettiin tehdä. 
Paljon vaikeampia tilanteita oli odotettavissa. Niin 
kauan kun Kollie laukkasi hänen vierellään, oli se 
sitten vaikka Legolassiena, hän ei häiriintyisi ali- 
asukkaiden tempuista. Hän oli mekanoitakursseilla 
oppinut hallitsemaan paljon kierevämpiäkin tilan¬ 
teita. 

Kohta hän ei suhtautunut tilanteeseen yhtä ylimie¬ 
lisesti. Hän tuli vilkaisseeksi omia käsiään. Ne olivat 
yhtä lailla legorakenteiset. Hän tunnusteli itseään 
epäuskoisena suorakaiteisilla sormillaan. Silmät ei¬ 
vät pettäneet. Hän oli kaikkialta pelkkää sileää muo¬ 
via ja nyppylöitä. 

Äkillinen oivallus sai Katin kääntämään kämme¬ 
nensä näkyviin. Näky puistatti häntä. Legopalikoiden 


ontot pohjat tuijottivat Katia tyhjillä silmillään. Hän 
puhalsi pahkoihin ja sai aikaan hiljaisen vihellyksen. 
Se oli totta. Hän oli ontto. Kuin itsestään oikea käsi 
singahti kiinni vasempaan ja väänsi paria 
kämmensyrjän palikkaa. Ne lohkesivat irti lievästi 
napsahtaen. Hän oli ontto palikoiden aitakin. 

Jäytävä epävarmuus jähmetti Katin. Mitä muuta 
hän olikaan kuin onttoja palikoita? 

Vastaus kasvoi esiin hänen silmiensä edessä. 
Onkaloihin kasvoi kuparisia virtaliittimiä, värikkäitä 
vastuksia, transistoreitajamekanosiruja. Mitämuuta 
hän oli kuin tyhjää tilaa? - Mekaanisia kytkentöjä, 
valmiiksi ohjelmoituja vasteita yksinkertaisiin 
ärsykkeisiin? Silkkaa mekaniikkaa? 

Vain kapea viestikanava, joka virtasi kohti keskistä 
Pölistä rummunsykkeen tahtiin, piti Katin tajuntaa 
kasassa. Siihen tukien hän kokosi itsensä. Ypöt yrit¬ 
tivät harhauttaa häntä, syöttää hänen aivoihinsa likai¬ 
sia vääriä käsityksiä. Hänen, puhtaanapitopoliisin! 
Turha toivo. Hän muisti kyllä: Hän on ihminen! 
Tämä paikka on pelkkä esitysavaruus. 

Tahdonvoimansa ponnistaen Kati läimäytti itseään 
poskille. Ne eivät läiskähtäneet vaan kalahtivat 
muovisesti, mutta kipu palautti hänet todellisuutensa 
hallintaan. Ainakin osittain. Onteloita täyttänyt 
elektroniikka katosi. Hän palasi legoleidiksi. 

Helpottuneena Kati kohautti olkapäitään. Niin 
helpolla häntä ei voitettu. Jossakin edessäpäin oli 
alisen joki, energian virta, joka piti aliasukkaat hen¬ 
gissä. Oli mikä oli, sinne oli päästävä. 

Kati kopautti hellästi Kollien kuonoa. Koira hy¬ 
pähti, haukahti ja ravisteli palikkaista häntäänsä. Ai¬ 
nakaan hän ei ollut yksin. Hänellä oli konekoiransa ja 
keskisessä lojuva ruumiinsa, jota rummunsyke ym¬ 
päröi. 

Keskisen pohja loisti hehkuvana tähtitaivaan ko¬ 
piona Katin yllä. Hän pysähtyi hetkeksi ihailemaan 
tähtikuvioiden loistoa. Jokainen tähti oli viestikanava 

ylöspäin, suurempi tai pienempi. Joku niistä oli hänen 
viestiaukkonsakotokeskiseen. Ehkä se oli itse Pohjan¬ 
tähti. “Nuo seitsemän tähteä taivaalla niin Otavana, 
ettei tuotakattilankahvaa voi tuon tarkemmin otavan- 
kulmaan vääntää”, hän pohdiskeli hakiessaan 
seitsentähden suunnasta kodin valoa. 

Ei, Pohjantähti se ei ollut, hän korjasi haihattelujaan. 
Pohjantähti, taivaan keskus, oli aukko jonka kautta 
pääsi suoraan yliseen avaruuteen. Elämänpuu, suuri 
viestintärakennelma, oli juurtunut aliseen. Sen oksat 
tunkeutuivatkanavinakeskiseenjakeskisestä yliseen. 
Mutta puun latvuksessa, korkeimmalla paikalla, vai¬ 
keimmin saavutettavissa oli Pohjantähti. Siinä puun 
runko läpäisi tasojen rajan. Se oli noidan teltan 
keskisalko, rakettiaukko suoraan keskisen läpi tai¬ 
vaaseen. 

Mutta joku toinen tähti se kuitenkin oli, josta hänen 
kanavansa kulki. 

Hän jatkoi rohkaistuneena kulkuaan. 

Kohta legolakeudella alkoi puhaltaa kylmä tuuli. Se 
puhalsi suoraan edestäpäin ja toi muassaan tumman 
veden synkkää tuoksua. 

Viima viileni ja tuoksu tiivistyi lumihiutaleiksi. 
Katipainoipäänsä alas suojatakseenkasvonsamäriltä 
hiutaleilta. Lumimyrsky tästä vielä puuttuikin, hän 
kiroili itsekseen. Vastustaja todella osasi valita temp¬ 
punsa inhottasti. 

Pakkanen kiristyi. Hiutaleet iskivät ihoon kovina ja 
pistävinä. Kati tarpoi eteenpäin päättäväisesti: niska 
norjana, pää kumarana. Hän muisteli ensimmäistä 
alisenretkeään, kun hän nuorena kokelaana lähti 
opintomatkalle silloin varsin rauhallisessa vaiheessa 
olleeseen manalaisten maahan. Sen jälkeen hän ei 
ollutkaan käynyt alisessa. 

Hän oli lähtenyt kokelaskaverinsa Jaska Joukamie- 
len kanssa, mutta palannut yksin. Jaska jäi sille tielle, 
ypön saaliiksi. Melkein unohtunut muisto värähdytti 
Katia. 

Heillä oli ollut liian hauskaa yhdessä. He olivat 
venytelleet vetreitä kieliään, heittäneet herjaa jatku¬ 
valla syötöllä. Vääntäneet sanoja, tuhlanneet anek¬ 
dootteja kuin muut porkkanoita. Maanneet yhdessä 
keskisen tähtipohjan alla. He olivat riemuinneet ali- 
esityksen näennäisen rajattomassa vapaudessa, kau¬ 
kana kouluttajien valvovista silmistä. He olivat unoh¬ 
taneet varovaisuuden. 

Syyllisyys liikautti Katin sydäntä, mutta hän tukah¬ 
dutti sen heti. Alisessa jokainen vastaa vain itsestään. 
Hän tuhosi ypön ja pääsi pois. Hän sai siitä kovan 


maineen. 

Kylmä viima tunkeutui Katin takin alle kaula- 
aukosta. Kati nosti kauluksensa pystyyn. Hän verbi- 
voimaili hiukan lämpimikseen,Jaskan muistoksi. 

Lähdit pois, poika penteleinen 
häivyit, hävytön poliisinpelle 
roistojen ryönäävä kauhu. 

Söi sut alisen akrobaatti 
nielaisi kuvotusautomaatti 
se riivattu ryökälekoira. 

Jäi ikävä mieleeni vain. 

Katin askel kävi raskaaksi. Suruko sitä painoi? 



Kollie ulisi valittavasta Kati pysähtyi ja kääntyi kat¬ 
somaan sitä. Lumi oli kasaantunut sen päähän ja 
harteille, se oli muuttunut miltei tunnistamattomaksi. 
Yhä useammat hiutaleet laskeutuivat sen päälle ja 
tarttuivat kiinni. 

Äkillisellä kädenheilautuksella Kati pyydysti yh¬ 
den hiutaleen. Hän oli aavistanut oikein. Se olikin 
legopalikka. 

Taivaan täydeltä tupruttavat palikat laskeutuivat 
maahan, Katille ja koiralle ja kiinnittyivät toisiinsa 
yhtenäiseksi legopeitoksi. 

Kohta Kati ei päässyt enää liikkumaan. Legohanki 
oli kasvanut hänen jalkojensa yli ja peittänyt ne. Kun 
hän riuhtaisi toista jalkaa, sääripalikat lohkesivat irti 
toisistaan hangen pinnan tasolla. Kati sovitti tyngän 
varovasti paikoilleen. 

Kollie oli melkein kokonaan palikoiden peitossa. 
Sen suupielestä lähti viimeinen urahdus, ennen kuin 
se lopullisesti peittyi muodottomaan palikkamuuriin. 

Kati huitoi hurjasti käsillään, pitääkseen palikat 

poissa itsestään. Välillä hän repi pois jalkojaan 
peittäviäpalikoita, ettäpääsisi liikkeelle, mutta hän ei 
tiennyt milloin lopettaa. Hän saattoi huomaamattaan 
repiä omaa jalkaansa. Epätoivoisena hän keskittyi 
pitämään kasvonsa paljaina. 

Mutta toijutut palikat taittuivat hänen käsiinsä. 
Lopulta hän ei jaksanut enää liikkua. Taivaalta 
ropiseva rakennussarja tarttui häneen yltä päältä ja 
kietoi hänet yhtenäiseen palikkapeittoon. 

Oudosti laajentuvilla aisteillaan Kati tunsi raken¬ 
nelman kohoavan. Palikat kasaantuivat ja kiinnittyi¬ 
vät toisiinsa, muuri kasvoi. Kun se oli kymmeniä 
kertoja Katia korkeampi, se alkoi tasaantua. Kohta 
viimeinen palikka laskeutui viimeiseen koloon, ja 
harmaa legotasanko oli entisensä. Sillä erotuksella, 
että Kati oli nyt syvällä sen alla, osana tasangon 
peruskalliota. 

Miten hän selviytyisi tästä? 

Pitkään Kati oli pelkästään onnellinen. Hän oli sulau¬ 
tunut laajaan rakennelmaan, saumattomasti. Tätähän 
oliainakaivannut. Hän oli täysin sulautunut, silti oma 
persoonansa. 

Vähitellen hän oppi liikkumaan. Hän siirtyi muu¬ 
rissa paikasta toiseen, oppi aistimaan eri palikoiden 
luonteen. Hän oppi kohoamaan pinnalle, katsele¬ 
maan auringonkehrän hidasta kulkua taivaankannen 
yli. Hän ei kuitenkaan pystynyt nousemaan pinnan 
läpi. Hän oli sulautunut muuriin. Välillä hän tunsi 
laajenevansa koko legomuurin laajuiseksi. Aisti¬ 
mukset ohenivat, läsnäolo laimeni. Ylhäällä oli läm¬ 
mintä, jossakin äärirajoilla hän tunsi jotakin kosteaa. 
Aika kului. 

Kyllästyttyään laajuuteen Kati kokosi itsensä ja 
vaelteli ympäriinsä, tai oli vaan. Hän sulki aistinsa ja 
leijui uneksien. Hän kuvitteli itsensä omiin hauta¬ 
jaisiinsa, kukkien ympäröimäksi. Kahvia juomaan. 

Silloin tällöin hän oli aistivinaan Kollien mielen 
rippeitä. Se oli levinnyt tasaisesti palikoiden väliin. 
Sen mieli ei ollut yhtä harjaantunut kuin Katin, se ei 
ollut pystynyt pitämään itseään kasassa. Koiraparka. 

Jossakin tajuntansa perukoilla hän aisti tasaisen 
sykkeen. Meni kauan, ennen kuin hän tunnisti sen. Se 
oli veren syke hänen keskisessä ruumiissaan, rumpu¬ 
jen syke huoneessa sen ympärillä. Hän muisti taas 
velvollisuutensa. Keskinen Mekanopolis oli pelas¬ 
tettava. Alisen ypöttäjä oli voitettava. Hänen ei sopi¬ 
nut jäädä lakeuden vangiksi. Se olisi tappio. 

Sitähän ypö yritti viestiä, siihen se pyrki: Se halusi 
sulauttaa kaikki keskisen sielut osaksi alisen muisti- 


karttaa, Mutta hän oli puhtaanapitopoliisi, hänen 
mielensä oli erityisen vastustuskykyinen vääristyneitä 
ajatuksia vastaan. Ja hän oli voimakas mekanoita. 

Nopealla tajunnallisella tempulla Kati muutti 
palikkamuurin mereksi. Se oli niin luonnollinen 
muunnos, etteivät aliasukit voineet sille mitään sen 
kerran tapahduttua. Nyt Katin oli vain päästävä pois 
merestä. 

Hän aloitti hitaan muuntumisen. Aluksi se oli niin 
hidas, ettei sitä huomattu. Hän hajotti tietoisuutensa 
koko vesimassaan ja antoi tajunnanhitusten muuttua 
yksisoluisiksi alkueläimiksi. Hän lakkasi olemasta. 

Alkulima kehittyi. Se muutui zykostooteiksi, 
megasuoliksi; ameeboiksi japortugalin sotalaivoiksi, 
planktoniksi ja merimakkaroiksi. Ennen kuolleena 
seissyt meri alkoi kuhista elämää. 

Ensimmäinen tajunnanläikähdys, joka saattoi olla 
Kati, välähti ensimmäisen silakanpoikasen kuoriu¬ 
tuessa. Se alkoi pistää poskeensa planktonia. Silakat 
lisääntyivät ja levisivät jättiparvina koko mereen. Ne 
ahmivat suihinsa kaiken planktonin. Kohta silakoita 
metsästivät ahvenet ja kuhat, ja näillä herkuttelivat 
sadat hauet. 

Siinä vaiheessa Kati oli jo sen verran tajuissaan, 
että hän ymmärsi pelätä hauenaivoissaan. Jos hänet 
huomattaisiin nyt, hän olisi helppo saalis alisen voi¬ 
mille. Mutta hän oli olettanut oikein; nämä eivät 
ymmärtäneet biologiaa. Ne eivät ymmärtäneet, mitä 
niiden mielen meressä oli tapahtumassa, osasivat 
tuskin ihmetelläkään sitä, 

Kati järjestäytyi muutamaksi kannibaaliseksi 
jättiläishaueksi, jotka hotkivat leukoihinsa laji- 
tovereihinsa jakaantuneen Katin tajunnan. Lopulta 
yksi jättihauista hotki kaikki muut. 

Se hakeutui mereen laskevaan jokeen, kehitti siellä 
eviinsä varret, kiduksistaan keuhkot ja lähti rannalle 
ryömimään. Sen evät muutuivat siiviksi, se pyrähti 
hetkeksi ilmaan, muuttui sitten alkunisäkkääksi, hau¬ 
kahti häviävän hetken koirana, ja ennen kuin aliset 
ehtivät huomatakaan, Kati loikkasi rannalla kasva¬ 
vasta puusta alas ja alkoi puhua. 

Huh, selvisinpä, totesi Kati heti alkuun. Hän asteli 
joenrannan leveällä hiekkakaistaleella ja oli tyyty¬ 
väinen itseensä. Hän oli paitsi koonnut itsensä, myös 
hankkiutunut matkansa päähän, alisen tumman vir¬ 
ran varrelle. Täällä jossakin ypöttäjät piileksivät. 

Joenranta oli rauhallinen. Oli hiljaista kuin 
lepäävässä vainajalassa. Hauras utu nousi vedestä. 
Kati kyykistyi ja kouraisi hiekkaa kädellään. Hän 
antoi sen valua maahan sormiensa välistä. Yllättyen 
hän huomasi tuoreen arven vasemman kätensä 

kämmensyrjässä. Sitten hän muisti lohjenneet pali¬ 
kat. Hänkohautti olkapäitään janaurahti. Arpia siellä 
täällä, tavarat ja eväät hukkuneet ja koira kadonnut, 
mutta tärkein, yhteys keskisessä makaavaan ruumii¬ 
seen oli tallella. 

Ylhäältä virtaava elämankanava sykki entistäkin 
voimakkaammin. Kati lähetti muutaman riemun¬ 
purkauksen sitä pitkin ylöspäin. Ei syytä huoleen. 
Hän oli taas ihmisen muodossa, kykenevä sankarite- 
koihin. Loistavilla älynvälähdyksiUähän hyydyttäisi 
ypön kuin ypön. Hän palaisi kotopolikseen pelasta¬ 
jana, ja paluujuhlat olisivat lähdön surujuhlia sadasti 
suuremmat. Ehkä hänen mukaansa nimettäisiin jopa 
uusi osapolis. Katipolis kuulostaisi varsin hyvältä. 
Tai miten olisi Betonikatila? Loistavan Katin muisto- 
kattila? 


Kaukaa kuuluva kolina havahdutti Katin haaveis¬ 
taan. Alavirran suunnassa joku pöllytti hiekkaa il¬ 
maan koko rantakaistaleen leveydeltä. Pölypilvi lä¬ 
hestyi myrskytuulen nopeudella. 

Selän takaa kuuluva karjunta sai Katin katsomaan 
taakseen. Samanlainen pilvi lähestyi ylävirrasta. 

Mitä hyvänsä ne olivatkaan, Kati ei halunnut jäädä 
niiden jalkoihin. Metsän tarjoama suoja oli liian kau¬ 
kana. Jotain muuta oli keksittävä. Hätäisellä mielitem- 
pulla Kati aineellisti viestikanavan köydeksi ja lähti 
kiipeämään sitä pitkin ylöspäin. 

Ehdittyään muutaman metrin ylöspäin Kati vil¬ 
kaisi lähestyviä metelinlähteitä. Alavirran suunnasta 
lähestyvä rintama välkehti auringossa sotilaallisen 
sokaisevinaheijastuksina..Ylävirrastarynnistikaijuva 
joukko kalmanvalkeita hyytävän laihoja hahmoja. 

Kati jatkoikiireestikapuamista. Hän kiipesi apinana, 


käsin ja jaloin, ja keräsi ylimääräisen köyden mu¬ 
kaansa ylöspäin mennessään. 

Kohta alhaalta kuului korviahuumaava rysähdys. 
Katin kasvojen ohi vilahti irvistävä pääkallo. Hän 
lisäsi vauhtia. 

Lopulta, kun alhaalta sinkoilevat luunsirpaleet, 
kirveet ja peltikypärät olivat jääneet taakse, Kati 
pysähtyi ja tarkkaili allaan aukeavaa näkymää. 

Hevosten selässä hoippuvien haarniskoiden teräk¬ 
sinen rintama oli törmännyt honteloiden kirveitä 
heiluttavien luurankopyöveleiden rivistöön. 
Haarniskat iskivät miekoillaan niin että katkeavien 
luiden rutina ruhjoi korvarustoja. Tyhjät kypärät 
tuijotivat jäykästi eteenpäin. 

Kalmalaiset kävivät päälle iskuista välittämättä. 
Niin kauan kuin ikääntyneillä jänteillä oli mitään 
koossapidettävää, ne hyökyivät ylös panssaroituja 
hevosenkylkiä ja iskivät kirveitään kypäröiden 
silmikoihin ja haarniskoiden nivelrakoihin. Pelti- 
hahmotkiimisivat iskujen voimastakuinkirkonkellot. 

Haarniskat olivat tehokkaampia kuin luurangot, 
mutta luurankoja oli enemmän. Missä yksi kaatui, 
ryntäsi kolme tilalle, kylkiluut lomittain, sääriluut 
toisiinsa sotkeutuen. Aina välillä kirves löysi maa¬ 
linsa; irti-isketty kypärä sinkoutuikorkeuksiin. Mutta 
haarniska jatkoi taisteluapäättömänäkin, kunnes hau¬ 
raan luutiheikön tulva sai sen suistumaan ratsunsa 
selästä. Rangot pilkkoivat maassa avuttomasti kie- 
riskelevän tyhjän teräskehon kuin haloiksi hajo¬ 
tettavan puupökkelön. 

Kati heilui keskisenpohjasta roikkuvan köyden 
päässä, parikymmentä metriä maanpinnan yläpuo¬ 
lella ja ihmetteli allaan vellovaa taistelua. Nämä 
olivat ilmeisesti niitä hy viksiä ja pahiksia, tämänker¬ 
taisessa ilmiasussaan. 








Haarniskoiden kypäränsilmikot tuijottivat eteen¬ 
päin tyhjinä, yhtä tyhjinä kuin luurankojen silmä- 
aukot puhtaaksikalutuissa pääkalloissan. 

Ja tännekö heidän muka pitäisi päätyä, tänne nuo 
ypöttäjät heitä hamusivat Noiden menneiden aiko¬ 
jen sieluparkojen joukkoon, tyhjän raudan ravisteli- 
joiksij akolosilmäisiksi luuviulun vinguttajiksi. Toti¬ 
sesti, tuhat kertaa mielummin hän luovuttaisi sie¬ 
lunsa ikuiseen jäävainajalaan, ruumiinsa Poliksen 
rakennuspuiksi. 

Saattoivatpa vastaryöstetyt sielunpantitkin olla 
tuolla alhaalla, taistelemassa ypöjen hyödytöntä si¬ 
sällissotaa. Ehkä jotkut hänen tuntem ansakin vaina¬ 
jat. 

Outo ajatusailahdus toi Katin mieleen antautumi¬ 
sen ja kamppailusta luopumisen tuntoja. Jaskan pant¬ 
tia hän ei kuitenkaan voinut pelastaa. Jaska kuoli 
alisessa, häntä ei saatu talteen. 

Havaitessaan lipsumisensa Kati ryhdistäytyi. Hän 
puhdisti ajatuksensa ja täytti mielensä lujalla päättä¬ 
väisyydellä. Hänen oli voitettava. Huiputettavaypöt- 
täjä, pelastettava pantit. Hän oli hän. 



Taistelu oli laantunut. Haarniskat makasivat palasina 
luumurskapedillä. Siellä täällä joku terästorso 
kieriskeli vielä viimeisillä voimillaan. Muutamat 
yhteenky tkeytyneet luut ny tkähtelivät harvakseltaan. 
Kati päästi köydenpään alas ja lähti laskeutumaan. 

Päästyään melkein maahan asti hän tunsi kylmän 
värähdyksen käsissään. Pahoin murjottu kalmalainen 
oli vääntäytynyt haamiskankappaleen alta ja tarttu¬ 
nut köydenpäähän. Sillä ei ollut alaruumista lain¬ 
kaan, eikä sen päästä ollut jäljellä kuin etupuoli, 
mutta sen kädet toimivat liiankin hyvin. Leuat lok- 
suen, silmäkuopat täynnä tyhjyyden nälkää se kiipesi 
kohti Katia. Aina kun luuranko tarttui köyteen, Katin 
tajuntaa kylmäsi. Jokainen hipaisu oli kuin jääpiikin 
sivallus hänen paljaalla aivokuorellaan. 

Kati jähmettyi kauhusta. Ote otteelta luuranko lä¬ 
hestyi, ja tuska Katin aivoissa kasvoi. 


Riuhtaisten Kati räjähti toimintaan. Tuskasta välit¬ 
tämättä hän laskeutui, potki luurankoa sormille ja 
päähän. Aluksi kalmalainen perääntyi vähän, mutta 
sitten se sai leuoillaan otteen Katin varpaista. Musta 
jää levisi Katin hermostossa, jalkaterästä sääreen ja 
polveen. Juuri ennen kuin hän jähmettyi lopullisesti, 
hän heilautti köyttä kaikilla voimillaan, irrotti ot¬ 
teensa ja ponnisti luurangosta. Kalmalaisen alaleuka 
rusahti, hampaiden ote kirposi ja Kati lennähti maa¬ 
han. 

Kierittyään kiiresti syrjemmaksi Kati heitti katseen 
köyteen. Luuranko oli menettänyt voimansa rippeet¬ 
kin. Viimeisetkin luut irtosivat toisistaan ja tippuivat 
maahan kuin kuivat lehdet. Kati nousi istumaan ja 
hengähti syvään. Hänen varpaissaan oli mmat ham- 
paanjäljet, mutta muuten hän oli vahingoittumaton. 

Köysi alkoi värähdellä levottomasti. Sen pää alkoi 
käpristyä, se kääriytyi kokoon. Liian myöhään Kati 
tajusi uhan ja ryntäsi köyden luokse. Sen pää oli jo 
kadonnut ulottumattomiin. Järkyttyneenä hän katsoi 
ylöspäin keriytyvää köyttä. Lopulta sen yläpää 
näivettyi irti alisen katosta. Köysi tipahti rysähtäen 
taivaalta Katin viereen. 

Masentuneena Kati katsoi surkastunutta köyttä. 
Hänen ainoa yhteytensä keskiseen oli katkennut. 

Hitaasti hän antoi katseensa kiertää alisen maise¬ 
maa; tumman virran rantoja, synkkää metsänreunaa. 
Oli syksyinen ilta, ja hän oli aivan yksin. Hänet oli 
ypötetty. 

Pelko ja inho täytti Katin mielen. Ranta täynnä 
ammoin kuolleitten hengettömyyttä. Virta vieressä 
aikaakin mustempana. Eikä turvaa missään. Ei ke¬ 
tään. Kati puki tuskansa sanoiksi: 

“Yksin, ypötettynä, autiudessa vailla ymmärtäjää. 
Aah - aah - ahistaa!” 

Olisi edes Kollie täällä lohduttamassa, Kati ajatteli. 

Hänen rintansa värähti ja hän tunsi lämpimän lii¬ 
kahduksen sisällään. Ehkä se oli Kollien konehenki. 
Ehkä se eli jossakin ja aisti hänen yksinäisyytensä. 
Jollei muualla, se ainakin eli hänen sydämessään. 
Hän ei sitä unohtaisi. 

Kauaa ei Katin tarvinnut rannalla kuljeskella, ennen 
kuin ypöttäjä ilmestyi saalistaan niittämään. Metsän¬ 
reunasta astui kirjaviin vaatteisiin sonnustautunut 
mies, jonka suu oli jähmettynyt leveään virneeseen. 

Kuolemanhiljainen taistelutanner heräsi henkiin. 
Kypärien silmikoista jakallojen silmäkuopista ryömi 
litteitä mustia otuksia. Sadoin metallijaloin ne 
viilettivät pitkin hiekkaa. Sielujenpantteja! Katihuu- 
dahti hämmästyneenä. Tuhansia pantteja. 

Kalloista tulleet juoksivat kohti miestä, loikkivat 
riemuissaan tämän päälle, peittivät hänet kuhinallaan. 
“Hyvä kaverit, hyvin toimittu”, mies kehaisi ja pu¬ 
disteli pantit pois päältään. Ne hyppivät iloisina met¬ 
sään päin. 

No niin, Kati uhosi itsekseen, hämmennyksensä 
voittaakseen. Sinä Poliksen pulska neitopoliisi, jär¬ 
jestyksen julkea naaraspylväs, petojen peto, kierojen 
kiero. Nyt on aika toimia, voittaa vetinen vastustaja, 
niittää tuo voimaton vätys. 

Kati nielaisi palan kurkustaan. Vain kerran aiem¬ 
min hän oli tavannut ypön. Tällä samalla rannalla. 
Silloin ensimmäisellä kerralla, Jaskan kanssa. Pitkän 
koulutuksen aikana häntä ei oltu päästetty toista ker¬ 
taa aliseen, ettei hän tulisi ypöille tutuksi ja siten 
helposti ennustettavaksi ja voitettavaksi. Häntä oli 
säästetty todella vaativaan tilanteeseen. 

Kauhunväristys nosti Katin ihon kananlihalle, kun 
hän muisti ensimmäisen ypönsä. Sen ilmiasu oli ollut 
hirmuinen. Se oli syöksynyt hänen kimppuunsa 
hurjana hirviönä; sadoin kidoin, tuhansin massoin ja 
miljoonin henkisin häväistyshuudoin. Se oli nielais¬ 
sut Katin hetkessä ja olisi sulauttanut hänet itseensä 
välittömästi, jollei Kati olisi ratkennut nauramaan. 
Nauru tappoihirviön hetkessä. Loistava vaistomainen 
ratkaisu, johon kokeneetkaan alisensukeltajat eivät 
välttämättä olisi osanneet turvautua, Katia oli ke¬ 
huttu. Jaskaa se ei ollut riittänyt pelastamaan. Hän oli 
kadonnut saman tien. 

Mutta kukaan ei osannut arvata, millaisia keinoja 
tämänkertainen hirmuhahmo käyttäisi. Toistaiseksi 
se näytti varsin leppoisalta. Petollisen leppoisalta. 


Kati päätti napata henkisen yliotteen ottamalla aloit¬ 
teen. “Kati Kalmarsson, seikkailija, valehtelija”, hän 
sanoi ja ojensikätensä miehelle. Tämän virne senkun 
leveni, lähes luonnottomiin mittoihin. Kati heilutti 
avointa kättään ilmassa. 

“Olen Pentti Pellefantti, ypöttömäin uhka yötön, 
yksinäisten kauhu, kinakaula kamala”, mies vastasi, 
ääni huvittuneena väristen. “Ylpeä ypö, voimakas ja 
suurenmoinen, yrmeä ylermi, yöttömän yön ylistäjä. 
Jambiaivon runojalka - laulamme luotteet, väännäm¬ 
me virsikkäät veisuut. Olemme suuriita ja kauniita, 
syömme paljon nauriita.” 

Kati leuka loksahti auki. “Niin - olet niitä. 

“Kaukana on vaino, riita, kaukana kavala keski- 
viita.” 

“Viitan alla valehdellen”, Kati tokaisi, aikaa voit¬ 
taakseen. Hän kokosi kuumeisesti ajatuksiaan. Mitä 
ypö oikein ajoi takaa? 

“Mutta saapui keskisen suuri sankariita. Varsinai¬ 
nen silmiklasien kannatinkina.” 

Vai niin, Kati oivalsi, se yrittää näännyttää hänet 
verbaaliakrobatialla. Taisi iskeä kirveensä kiveen. 

“Niinkö, minä en syö nauriita, syön mikro- 
kojoottisia kauriita”, Kati vastasi. “Ja runsain mitoin 
myöskin niitä siitä”, Kati piti tauon, “-kesienia.” 

Pelle ratkesi hörönauruun. 

Ala ulpeile sa siitä, 
ei mulle pienet sanat riita, 
teot tulsain tumpeloiden. 

Kati mulkoili pelleä vihaisena. Vai tumpelo? 
Tämän se vielä maksaisi. 


Pelle jatkoi: Waan kuuntele sa, viesti vie: 
olkaa valmiita vainolaan, 
kiittäviä, kauniita! 

On pantti m ulia ikiaikainen, 
sielut keskisen vainaiden. 

Kati: En mä sua kovin kiitä! 

Pelle: Älä tosin kiitä siitä, 

mut kiitä kun en joukkoon liitä, 
muiden kalman kohteiden. 

Kati: Ota kaikki, naiset niitä! 

Miehet, nuoret, eikö riitä? 


35 




Tapa koiratkin kainolaiset, 
lapset lapasella lyttyyn lyö! 

Pelle: Naiset, miehet, pelkkää piitä. 

Tänne tulkaa, olkaa niitä, 
tuonelan kaunoruumihiita. 

Kati: No kyllä sulia kestää kantti! 

Pelle: Vaikene, sä heikko hantti! 

Ripeällä otteella Kati kouraisi pellen pään kaina¬ 
loonsa ja väänsi sen punaista nenää kaikin voimin. 

Kati: Pahanen petollinen pellefantti, 

ryhdisty ja palauta pantti, 
tai lupauksesi mulle suo. 

Pelle: Kehtaakin uhota, lapsi tuo! 

Kati: Mut jos hyvin käy ja kauniisti jaksaa, 

Pelle: Leuat loukkua lyö, sä puhut potaskaa. 

Kati: ja luovut väärästä vallasta vaarallisesta, 
pistät varaston täyteen taas huomisesta, 
pääsee rauhaan tää kuolleitten sielujen 
mesta, 

vaipuu unhoon viesti varkaudesta. 

Se parasta kaikille lie. 

Pelle: Kauas oot kerennyt pahnuesta, 

sä ketteräkielinen kakara, 
vielä unta näätkö, leikitkö lasta, 
sä löysänveltto vekara? 

Kati: Puhu pukille, punapakara. 

Pelle: Mitä sitten teet, sä Johanna d’arkki, 

jos pieraisen vaan: Ota tikkari, karkki! 

Kati: Hiljaa mäessä, lapamarkki, 

sielujen orja, hermostonarkki, 
matala mieliloinen. 

Pelle: Että viitsiikin olla vaivalloinen, 

tuo vauva vaippoineen, lapsi vainen. 
Vaikene, vätys välittömästi. 

Kati: Kohta kohisee kiehuva pätsi! 


Käy maksettavaksi viimeinen rästi. 
Sun puheista tehdään makulatuuri, 
ei vahinko tosiaan suurenkaan suuri. 
Kun tehdään susta paperivierre, 
koituu kohtaloksesi kuumahierre. 

Pelle: Itsesi vie sinut viinakierre! 

Kati: Imbesilli! 

Pelle: Paksurilli! 

Kati: Krotonöljyllä voideltu 

Pelle: islannintilli! 

Kati: Haisevajalkainen 

Pelle: venäjänvilli! 

Kati: Sukkaansa hiiltynyt kepukkakilli! 

Pelle: Puoliksimädännyt merimakrilli! 

Kati: Idiootti! 

Pelle: Uhkanootti! 

Kati: Mustanpuhuva mikrokojootti! 

Pelle: Nuolija! 

Kati: Suolija! 

Pelle: Ruumistaan irrallaan - kuolija! 

Kati: Vetäjä! 

Pelle: Työntäjä! 

Kati: Köyryselän - ööö - kyöntäjä 

Pelle: Paska! 

Kati: Ööö - Jaska! 

Pelle: Reppurin löysä ripuliripaska! 

Kati: Jaska! 


Kati tempaisi Pellefantin punaisen nenän irti. 
Häkeltyneenä hän tuijotti pellen naamaa. Kirjavien 
meikkien takaa luimisteli hämmentynyt Jaska. 

Pitkän hiljaisuuden jälkeen Kati sai äänensä takai¬ 
sin: “Se olet sinä, Jaska, sinärevantulehtunut visvaperä, 
visukinttuinen taivaanvalojen tallaaja!” 

“Minäpä minä”, Jaska vastasi, “sama minä.” 

“Sinä koirankinttuihin sotkeutunut saastaisen 
sameamielinen halkihuulta heittävä korvaamaton 
komeljanttari!” 

“Niin, minä predikaattipelle, onneton objektivirran 
onkija. Jambin, trokeen taitaja, rivakka runoratsu. Ja 
sinä, subjektisaamaaja suurenmoinen, arvaamaton 
attr ibuuttiankka! ” 

“Älä sorsa sohella, haulikon kanssa ovella, se saat¬ 
taa laueta!” 

He tuijottivat toisiaan kiinteästi silmiin. Kati hy¬ 
myili, ja kohta karehti huvitus Jaskankin kasvoilla. 
Villi tunne virtasi Katin ruumiissa, kun heidän sil¬ 
mänsä lukittuivat yhteisymmärrykseen. 

Hypnoottisessa hetkessä he heittivät vaatteensa pois 

kuin yhteisestä päätöksestä ja kaatuivat kiinni toi¬ 
siinsa. Ruumiit yhtyivät riemukkaaseen syleilyyn. 

Kati makasi selällään Tuonelan virran hiekkaisella 
rannalla, Jaska vierellään. Yö oli laskeutunut. Kuinka 
kauniina kaartuikaan taivas heidän yllään, kuinka 
rauhoittavana solisi virran vesi. Kati katseli tähtiä 
raukean onnellisena. Otavakin tuolla, ja Pohjantähti, 
aukko suoraan keskiseen ja yliseen. 

Inhottava maku nousi Katin kielelle. Tämä on val¬ 
hetta ja harhaa. Hän oli uniaj assa, loveen langenneena, 
kaikki näkyvä oli vain alisen unikuvia. Hänet, puhtaa- 
napitopoliisi, oli harhautettu unohtamaan asemansa 
ja todellisuuden tiet. Hän oli jopa langennut uni- 
yhdyntään alisen koneolion kanssa. Syvä inho 
värähdytti Katia kiireestä kantapäähän. 

“Mitä ajattelet”, Jaska kysyi, kohosi kyynärpäilleen 
ja katsoi Katia. Jaskan kasvoilla oli hellä katse, joka 
ei paljastanut mitään vilppiä. 

Hän kuvittelee, että olen noin helposti voitetta¬ 
vissa, Kati ajatteli. Luulee että olen hänen pauloissaan 
heti kun hän vähän pökkäisee patukallaan. Kati kie¬ 
hui sisäisesti. 

Hänen oli varottava, ettei mielen kuohunta paljas¬ 
tuisi Jaskalle. Piti näytellä antautunutta, rauhoittua ja 
kerätä naamion takana voimia. Hioa suunnitelmia. 
Se sika, se luuli tikuntuikkaisun tainnuttavan minut 
täysin! Ja kysyy vielä mitä ajattelen, noin vaan sivu¬ 
mennen. 

Ihmisen ihonpinta on onneksi ajatuksenpitävää ai¬ 
netta, Kati filosofoi rauhoittuakseen. 

Mutta se poriseva papupata, jota se pitää sisällään, 
räiskäyttää ilmoille joskus pärskeen jos roiskeenkin, 
joka polttaa kuulij aa j a sivaltaa tämän korvien kalvoja 
ilkeällä ruoskallaan. 

“Pohdiskelen sitä peräpukamaa, joka tekno- 
pellennaamassasi hoitaa perunanenän virkaa”, hän 
lopulta tiuskaisi Jaskalle, kun pohdiskelutkaan eivät 
rauhoittaneet häntä. 

Hämäännys karehti Jaskan kasvoilla hetken, vaih¬ 
tui sitten sekunnin murto-osaksi loukatun koiran kat¬ 
seeksi, ennen kuin se terästyi lujaksi, kylmän päättä¬ 
väiseksi ilmeeksi. 

Nyt olivat hyvät neuvot kalliit, Kati ajatteli. Sana¬ 
sotaa hän ei uskaltanut jatkaa, olihan hän ollut jo jää¬ 
mässä alakynteen. Hän nousi riuhtaisten istumaan. 

“Painu hiiteen, sinä halvatun hiivavittu, ei sinulla 
ole täällä himputin vertaa tekemistä”, Jaska aloitteli 
Katin verbaaliteurastuksen viimeistelyä. 

Katin silmiin sattui siemenneste, joka valui hänen 


sisästään ja muodosti lätäkköä hänen häpynsä alle. 
Neste imeytyi hitaasti hiekkaan, siitä syntyi vähitel¬ 
len siemensuo. Kaukainen muistuma noitakoulun 
peruskursseilta välähti Katin mieleen. Se oli epätoi¬ 
voista ja heikkoa, mutta tässä tilanteessa kannatti 
tarttua heikoimpaankin herjaan. Hän katkaisi Jaskan 
manauksen voimakkaalla loitsulla: 

“Ken ei lähe miekan mittelöhön, 
lähe ei kalvan katselohon, 
sen minä siaksi laulan, 
alakärsäksi asetan. 

Panen sellaiset urohot, 
sen sikäli, tuon täkäli, 
sorran sontatunkiohon, 
läävän nurkkaan nutistan.” 


Jaska katseli hiukan levottomana Katia. Tämän ääni 
nousi kimmakan riemuitsevaksi, kun hän jatkoi 
manaustansa: 

“Laulan sut suohon suonivöistä, 
spermalätäkköön lantioista, 
niittyhyn nivuslihoista, 
kankahasen kainaloista!” 


Ja toden totta, Jaska alkoi vajota virranrannalle levin¬ 
neeseen vetelään suohon. Hän kamppaili vastaan 
käsin, jaloin ja kirouksin, mutta hänellä ei ollut enää 
valtaa nesteen yli. Se oli joutunut Katin valtapiiriin 
käytyään tämän sisällä. 

Lopulta, ollessaan kaulaa myöten suossa, Jaska 
lopetti rimpuilemisen kohtaloaan vastaan. Hän tui¬ 
jotti vihaisesti Katia ja lausui: 

“Turha voittosi vaivalloinen, 
hyödytön hikinen työsi. 

Jo olet viikon maassa maannut, 
kauan liitossa levännyt. 

Kanavasi katkenneena, 
viestinviejä vaienneena, 
ruumiisi rapautuneena. 

Märkänee mätäs lihasi. 

Maassa virut virsissäsi, 
luottehissasi lahoat. 

Kuuset kasvaa kulmaluilla, 
pajupehkot pimpsan päällä, 
sammaleet suun perällä. 

Pois on paluu poliisilta, 
elämä esivallalta. 

Turha työsi, turha tiesi, 
lahonneet lihasi, luusi.” 

Hetken hiljaisuuden jälkeen Jaskalisäsi salaperäisellä 
äänellä: 

Koirana kuljet keskisessä, 
koditonna maailmoissa, 
kolmessa tietotasossa. 

Mietit perustaa puhtauden, 
totuutta toisen olevan. 

Lankeat lopulta leväperään, 
repeät riivattuun syntiin. 

Raivoisa epävarmuus huuhtoi Katin mielestä kaiken 
entistä rakastajaa kohtaan tunnetun säälin. Hän 
polkaisi tämän päätä jalallaan ja tokaisi: “Mene! 
Huku pelle päätä myöten!” 

Juuri hukkumisen hetkellä Jaskan kasvoilla välähti 
kuritetun koiran keijäävä katse. Epävarmuus väräh- 
dytti Katia. Oliko katseessa pettymystä ja kaipausta? 
Oliko katseessa sittenkin Jaska? 

Kati pyyhkäisi kysymyksen mielestään. Hänellä 
olitärkeämpääkin ajateltavaa. Sillä Jaska oli oikeassa. 
Aika riensi alisessa. Jos oli liian kauan poissa, vailla 
viestiyhteyttäkeskiseen, ruumis kuoli. Silloin eipääs- 
syt keskiseen edes Pohjantähden kautta. Katilla oli 
kiire. Hänen piti palata ruumiiseensa. 



Metsänreunasta lähestyi pari olentoa. Pitkä romu- 
luinen mies ja lyhyt, mustiin pukeutunut harmaahap¬ 
sinen nainen. Eikö se vieläkään loppunut, Kati huo¬ 
kaisi ja vilkaisi epätoivoisena taivaanlakea. 

Miehen vatsassa oli jotakin outoa. Kun he tulivat lä¬ 
hemmäksi, Kati huomasi, että se oli ontto. Siinä mis¬ 
sä piti olla maha ja mahan koristeena napa, oli iso 


reikä. Reiäs sä oli teräksinen juoksupyörä, jossa asusti 
heimollinen hiiriä. 

“Minä olen Heimo Hiirivatsa, ja tämä on Rauta- 
akka”, mies esittäytyi. “Sinut me jo tunnemmekin.” 
Miehen vatsasta kuului metallinen vingahdus, kun 
hiiret vaihtoivat juoksusuuntaa. 

Olennot olivat ypöttäjiä, ja Kati pelkäsi taistelun 
jatkuvan. Mutta hänen helpotuksekseen mies vain 
käski hänen palata viivyttelemättä keskiseen, tai ai¬ 
nakin häipyä alisesta. “Lähde lintuna taivaannavan 
aukosta, me emme sinua häiritse, emme halua sinua 
tänne. Jos eivät halua sielläkään, häivy vaikka ole¬ 
mattomuuteen. Hupene hävyttömyyteesi. Voittosi 
hedelmät, sielujen pantit, hoidamme itse takaisin 
keskisen kalmanpankkiin. Sinun ei tarvitse muuta 
kuin häipyä ja hävetä. Poistu näiltä alisen laulu- 
mailta, jambiaivon raikkailta runokunnailta.” 

“Katso häntä, rauta-akkaa, murehtivaa musta- 
sukkaa. Hän oli äsken tuonen tyttö, eilen manalan 
matala neito, Tuonelan virran hiekkarannan hallit¬ 
sija, Pellefantin ainut armas. Nyt häntä vaivaa musta 
murhe. Varo! Jos hän saa sinut käsiinsä, sinun käy 
kehnosti. Saat kärsiä ikuisuuden. Aivosi joutuu ikui¬ 
seen orjalooppiin, alkulukuja laskemaan. Mutta nyt: 
Häivy! Niin kauan kuin hän vielä hillitsee itsensä. 

Enempiä viivyttelemättä Kati noudatti kehoitusta. 
Hän muutti itsensä linnuksi ja lensi ylöspäin. Mielen¬ 
tilaansa sopien hän valitsi itselleen jalohaukan hah¬ 
mon. Hän oli sentään haukkana iskenyt ypöihin, pa¬ 
kottanut heidät oveluutensa nokalla antautumaan ja 
palauttamaan pantit. Ja nyt hän kiiruhti voimakkain 
siivin kotiinpäin. Ylemmäs, ylemmäs, kohti maail¬ 
moiden kolminaisuutta koossapitävää viestipuun 
runkoa. 

Päästyään Pohjantähden läpi Kati risteili edestakai¬ 
sin tiedonpuun rungossa ja yritti löytää käytävää, jota 
pitkin pääsisi ruumiiseensa. Mitään ei kuitenkaan 
löytynyt. Katin oli alistuttava ajatukseen. Hänen ruu¬ 
miinsa oli pilkottu; syötyjä istutettu varaosiksi. Eikä 
satunnaisia irtoruumiita tietenkään ollut häntä varten 
vapaana. Ruumiista vallitsi ainainen pula. Kalmistot 
olivat täynnä sieluja, jotka olisivat ilomielin ottaneet 
ruumiin kuin ruumiin, 

Kati ei päässyt keskiseen. 

Kun muu ei auttanut, hän päätti lähteä yliseen. Hän 
kokosi itsensä tiiviiksi tietopaketiksi ja suuntasi ylös¬ 
päin. Hän jonotti pitkään vuoroa ylösampujaan, sillä 
taivaalle oli lähdössä tärkeämpääkin postia kuin ruu¬ 
miinsa menettänyt aliseen eksynyt noidansielu, mutta 

lopulta hän pääsi tykkiin. Hän nukahti, lakkasi ole¬ 
masta matkan ajaksi ja heräsi ylisen porteilla. 



Porttien ulkopuoliselle vapaavyöhykkeelle oli ka¬ 
saantunut kaikenlaisia kerjäläisiä ja verkkoihin eksy¬ 
neitä kaikkeuden joka reunalta. Siellä kuhisi kulku¬ 
reita kaikista mekanopoliksista, niin tavanomaisesti 
kuolleita sielulleen kerjuupaikan sumplineita mil¬ 
jonäärejä kuin uskaliaita yrittäjiä, jotka olivat hylän¬ 
neet ihmisenmuotonsa ja keplotelleet itsensä taivaan 
kultamaille onnea tavoittelemaan. Kaikin puolin 
inhottavia olentoja, siis. Juuri niitä, joiden luvattomia 
retkiä Kati puhtaanapitopoliisina oli parhaansa mu¬ 
kaan yrittänyt estää. 

Kati oli aina vastustanut vapaavyöhykettä. Hän ei 
ymmärtänyt, miksi ylisen haltiat luovuttivat kallista 
tilaansa onnenonkijoiden kuhinakentäksi. Kokonai¬ 
nen taivaan tähti pelkästään pummienpaikoitusaluee- 
na! Jos hän olisi saanut päättää, hän olisi sulkenut 
vyöhykkeen jo kauan sitten. Mutta valitettavasti hä¬ 
nellä ei ollut ehdotonta määräysvaltaa edes omassa 
kakkospoliksessaan, saati sitten muussa keskisessä. 
Ylisestä ei kannattanut puhuakaan. Tiedon herrat eli¬ 
vät tähtien joukossa kylmillä kivillään, muista ta¬ 
soista paljonkaan piittaamatta. Kai heillä oli syynsä 
luovuttaa virtaa, mokaa ja tilaa pummeille. Tutki¬ 
mattomat ovat taivaanhaltioiden tiet. 

Kylmänväristys kulki pitkin Katin selkäpiitä, kun 
hän ajatteli konkreettista olinpaikkaansa. Hän oli 
totta vieköön ylisessä! Hyisessä avaruudessa leijuvalla 
piimuovimöhkäleellä. Hän oli unikuva taivasta 
kiertävässä jäätajunnassa. 

Oli parempi unohtaa konkreettiset olosuhteet, niin 
poliisi kuin olikin. Keskittyä olennaiseen: Kuinka 
selviytyä villillä vyöhykkeellä. Kuinka päästä por¬ 
tista sisään, ennen kuin hänet lakaistaisiin tyhjyy¬ 
teen. Sillä vapaavyöhykkeelle riitti aina tulijoita, ja 
tila oli äärellinen. Heikoimmat ja pisimpään kituut¬ 


taneet ajettiin armotta avaruuteen. Heidän mielensä 
dumpattiin kuolleiden tiedostojen kaatopaikalle. 

Katia harmitti. Täällä hän oli, kaikkien noiden 
sosiaalitapausten joukossa, jotka eivät sopeutuneet 
mekanopolisten elämään. Hän, jolla sentään oli lail¬ 
lista asiaa Tiedon herroille. Mutta hän ei voinut 
toitottaa kohtaloaan julkisesti. Täällä ei totisesti ollut 
hyvä olla puhtaanapitopoliisi. Täällä heitä vihattiin 
kuin ruttoa. Hänen olihoidettava asiansa salakavalasti, 
oltava hyvin varovainen. 

Mutta varovaisuus oli turhaa. Ei mennyt kauaakaan, 
ennen kuin Toisesta Mekanopoliksesta karannut 
sosiaalitapaus tunnisti hänet. 

Tieto puhtaanapitäjästä levisi suusta suuhun, ja 
väkijoukon valtasi ennennäkemätön raivo. Se kävi 
Katin kimppuun kynsin hampain. Mukiloimaan hä¬ 
net perusteellisesti juhliva pummijoukko kantoi hä¬ 
net harteillaan kohti kaatopaikkaa. 

Kulkueen reitti ohitti yliseen vievän portin. Vartija 
kiinnostui tapahtumasta. Moistakollektiivistakiihty- 
mystilaa ei vyöhykkeellä oltu nähty aikoihin. Haltiat 
saattaisivat olla kiinnostuneita sen aiheuttajasta. 

Vartija antoi mahtikäskyn, ja väkijoukko vapautti 
Katin nuristen. Ennen kuin hän ehti selvitä säikäh¬ 
dyksestään hänet oli tunneloitu portin läpi jonkun 
haltian kotikivelle. Kati löysi itsensä Tiedon Herran 
puheilta. 

Haltia makasi valtaistuimellaan liikkumattomana, 
valtavana möhkäleenä. Siinä oli jonkin verran ihmis¬ 
tä ja runsaasti jotakin muuta. Haltian pinta vaikutti 
elävältä, sen alla tapahtui koko ajan mitä monimut- 
kaisimpiaprosesseja. Kati ei silti suistunut alemmuu¬ 
dentunnon suohon. Tiedon Herra oli niin iso, se oli 
imenyt itseensä niin paljon tietoa, ettei se enää pääs¬ 
syt liikkumaan. Se oli kahlittu keraamiseen jäämöhkä- 
leeseensä, joka leijui avaruudessa maata kiertävällä 
radallaan. Kati sen sijaan oli pieni ja mitätön, mutta 
hän oli ketterä. Hän pääsi kätevästi paikkoihin, joista 
haltia saattoi vain uneksia. Ja tietää. Nyt Kati halusi 
takaisin keskiseen, takaisin todelliseen maailmaan. 

“Aistin sinun tietokudelmassasi muutakin kuin 
pelkkää ihmistä, konstaapeli Kati Kalmarssonia’ > , 
haltia sanoi Katille tämän kerrottua tarinansa. Tiedon 
Herran kasvot olivat kuin eläväelohopeinen elokuva- 
kangas, jolla vilahtivat kasvot ja ilmeet vaihtuivat 
sekunnin murto-osan välein. Sen päälaelle avautui 
suu, joka jatkoi: “Sinussa on jotakin koiramaista. 
Melkein haistaisin, että sinussa on sulautuneena ko¬ 
konainen konekoira.” 

Kati ihmetteli. Konekoirako? Kollie? ‘‘Koirani 
katosi, kun me liukenimme alisen legomereen.” 

“Ja kun kokosit itsesi bakteereista ja alkueläimistä, 
tulit vahingossa koonneeksi koirasikin itseesi. Sii¬ 
näpä sinulle ratkaisu.” Haltian kasvot kiinnittyivät 
hetkeksi, nuoren naisen kasvoiksi, joissa oli jotain 
Katille etäisesti tuttua. 

“Sen ruumis on varmasti tallella”, Haltia jatkoi 
virnistäen, “kukapa kuollutta konekoiraa kaipaisi. 
Lähde keskiseen ja ota se hallintaasi.” 

Järkyttyneenä Kati poistui vastaanotolta. Kone- 
koiraksi? Hänkö? Se soti hänen pyhimpiä periaattei¬ 
taan vastaan. Hän hortoili ylisessä päämäärättömästi 
edes takaisin, ympärilleen katsomatta, syviin miet¬ 
teisiin vaipuneena. Hänen kulkemisiinsa ei puututtu 
mitenkään. Häntä ei ilmeisesti pidetty minkäänlaisena 
vaarana tietoturvallisuudelle. 

Lopulta Kati näki edessään portin ja suuntasi sitä 
kohti. Juuri kun hän oli astumassa ulos, hän kuuli 
takaansa tutun metallisen vingahduksen. Kun hän 
kääntyi katsomaan. Heimo Hiirivatsa ohitti hänet ja 
poistui portista kiireisesti. Ypö ei tuntenut Katia, tai 
ainakaan ei ollut tuntevinaan. 

Tuokin raato täällä, Kati tuhahti. Noista uniolen- 
noista ei sitten pääse eroon missään. Ei missään, 
paitsi keskisessä. Ihanassa turvallisessa keskisessä. 

Kati tutkiskeli itseään pitkään. Hän lojui vapaa- 
vyöhykkeellä liikkumattomana ja tarkkaili toiminto¬ 
jaan. Haltian luona käyntiä edeltänyt välikohtaus oli 
unohtunut, eikä Katilla ollut vaaraa, ennen kuin joku 
pummi ehkä taas tunnistaisi hänet. Hän sulautui 
joukkoon, hänet jätettiin omiin oloihinsa. 

Kun hän havahtui mietiskelystään, hänen oli pakko 
myöntää, että haltiapuhui totta. Häneen oli liuenneena 
Legolassien henki. Hän tunsi sen alitajuisilla 
tasoillaan, outona läsnäolona miiluissaan. Hänessä 
oli jotakin alistuvaa ja palveluhaluista, tyhmääkin. 

Hän istui vapaavyöhykkeellä, nojasi ylisen muu¬ 
riin ja katsoi inhoten hyörinää ympärillään. Kaikki 
nämä taantuneet yksilöt ympärillä, eikä hän erottunut 
heistä mitenkään. 

Voisihan hän jäädä tänne, nöyrtyä, alkaa keijätä 
näiltä rikollisilta. Tai rukoilla uudestaan armoa 
haltioilta. Lopulta hänet kuitenkin dumpattaisiin 
avaruuden raakaan pakkaseen. 

Jos hän palaisi, hän voisi viedä keskiseen tiedon 
seikkailuistaan, uusista tuhoamismenetelmistään. 
Korvaamatonta tietoa, hän uskotteli itselleen, niin 


alisesta kuin ylisestäkin. Ja vapaavyöhykkeestä. 

Välähdyksenomaisesti Kati muisti kasvot, jotka 
Tiedon Herralla oli ollut. Ne kuuluivat ruumiille, 
jonka hän oli löytänyt mekanopoliksen taivas aseman 
lähistöltä, kuolleena kuin kivi. Naisella oli piuha ta¬ 
karaivossaan. Piuhan toinen pää meni maahankaivet- 
tuun kuoppaan, jossa pilkotti varovaisesti rikottu 
kanavakaapeli. Murtohälytys oli kutsunut Katin pai¬ 
kalle, mutta liian myöhään. Nainen oli peruuttamat¬ 
tomasti karannut vapaavyöhykkeelle. 

Mutta mitä tekemistä sillä surkim akseli a oli Tiedon 
Herran kanssa? 

Se oli viimeinen pisara. Kati halusi raivota ja huu¬ 
taa: “Älkää nyökytelkö minulle hyväksyvästi, minä 
olen POLIISI, varokaa, hävetkää! Paskiaiset, saastai¬ 
set idiootit!” Hän halusi pois esitysavaruudesta, ta¬ 
kaisin todelliseen maailmaan, olkoon se sitten vaikka 
koiran muodossa. 



Illan pimetessä Kati kaivautui esiin jäteläjän alta. 
Hän oli nukkunut levottomasti. Jaska oli unessa tui¬ 
jottanut häntä koko yön, anova katse silmissään. Se 
on väärin, Kati valitti, ei häntä voinut syyttää. Jaskan 
surma oli välttämätön, se oli keskisen parhaaksi. 

Mutta ei sille voinut mitään. Nykyisin hän oli 
konekoira, ja hän näki unta vain sähköihmisistä. 
Uneksisi edes sähkölampaista, hän toivoi. Tai ko¬ 
neellisista ydinvoimanista. 

Kati rapsutti korvaansa takajalallaan, nuoli sitten 
vatsansa puhtaaksi. Yö oli tumma. Kuu oli pilven 
takana. Hän heitti pikaisen katseen kohti taivasta. 
Tuntui uskomattomalta, että hän oli todella käynyt 
joillakin noista tuikkivista tähdistä. Kävellyt ympä¬ 
riinsä ylisen toreilla. 

Mutta eihän hän ollut. Se oli vain uniaikaa, hän 
muistutti itseään. Nyt hän oli täällä, todellisessa 
keskisessä, todellisessa konekoiran ruumiissa. Hän 
oli palannut kotiin. 

Kuu tuli esiin pilven takaa, ja Kollie-osa hänestä 
ulvoi pitkän tervehdyksen. Kati häpesi hiukan alkeel¬ 
lisia vaistoja ja outoja tapoja, jotka olivat nyt osa 
häntä. 

Hän jatkoi raivokasta korvanraapimista. Epätaval¬ 
lisen sitkeä konekirppu oli kiusannut häntä jo muuta¬ 
man päivän. Se imi hänestä virtaa aina hänen nukku¬ 
essaan. Epämiellyttävä otus. 

Hänen latauksensa oli loppumassa, ja taas oli aika 
murtautua jonnekin ja ryöstää hiukan virtaa. Hän 
tiesi, ettei se ollut kirpun vika, sen imemä virtamäärä 
oli niin vähäinen, mutta silti se ärsytti häntä. Pitihän 
hänen purkaa turhautumistaan johonkin. 

Sillä paluu mekanopolikseen ei ollut sujunut Katin 
toivomalla tavalla. Vielä ei ollut Katipolista perus¬ 
tettu, eikä edes Cafe Katti & Koiraa. Kukaan ei ollut 
kiinnostunut hänen haukahteluistaan. Hän oli käyttä¬ 
nyt morseaakkosia, joita kukaan ei tunnistanut sellai¬ 
siksi. Hän oli yrittänyt muodostaa yksinkertaisia lau¬ 
seita, mutta sai kuulla vain kommentteja papukaija- 
koirista. Kun hän yritti kirjoittaa tassullaan viestejä, 
ihmiset kuiskivat kauhistuneina seonneesta kone- 
koirasta, ja lähtivät kutsumaan puhtaanapitopoliiseja 
paikalle. Kati karkasi korvat luimussa. 

Hän oli myös vähitellen huomannut, että alisen 
mereen oli liuennut jotakin muutakin kuin hän ja 
Kollie. Hänen päässään liikkui mitä oudoimpia aja¬ 
tuksia, jotka eivät millään voineet olla peräisin hä¬ 
nestä tai hänen koirastaan. Eikä hän tuntenut mitään 
omantunnon tuskia kaikista niistä rikoksista, joihin 
hän oli joutunut turvautumaan vallattuaan kaatopai¬ 
kalle hylätyn konekoiranruumiin. Menneistä arvoista 
luopuminen oli sujunut kumman kevyesti. Hän oli 
joutunut outoon ruumiiseen, ja oudossa paikassa oli 
outojen ajatusten helppo elää ja lisääntyä. 

Mutta Kati päätti olla murehtimatta enempää per¬ 
soonallisuutensa puhtautta. Hän oli mitä oli, ja nyt 
hänessä oli iso pala koiraa, ja kappale jotakin muuta¬ 
kin. Sitä vastaan ei auttanut taistella. 


Kati nelisti ketterästi ulos kaatopaikalta. Tottuneesti 
hän suuntasi kohti jäävarastoja, joiden turvaamiseksi 
hän oli alunperin lähtenyt matkaan. 

Hän livahti vartijoiden ohi ja harhautti turvallisuus¬ 
järjestelmät. Harva tunsi ne paremmin kuin Kati. 

Kun hän oli murtautunut varastoon, hän painoi kuo¬ 
nollaan kytkintä, joka palautti varastojen katkaistut 
yhteydet aliseen. Hän palautti myös korkeamman ta¬ 


son yhteydet, jotka oli katkaistu jo vuosia sitten, kun 
keskinen oli taistellut itsensä irti alisen ylivallasta. 

Hoidettuaan toimensa, Kati seisahtui ja tutki tark¬ 
kaavaisena ympäristöään. Mistään ei huomannut, että 
alinen oli alkanut tunkeutua mekanopolikseen. Kati 
huokaisi hiljaa. Kun hän kääntyi palatakseen, hänen 
jalastaan lohkesi legopalikka. 

Katin päivät Toisessa Mekanopoliksessa olivat 
luetut. 


Hän saattaisi yrittää palata aliseen. Nyt he varmasti 
hyväksyisivät hänet. Mutta mitähän sielläkään tekisi. 
Tai vapaavyöhykkeellä. 

Oli myös huhuja, että kolminaisuuden ulkopuolella 
oli jotakin. Oli niitä, jotka karkasivat. Lähtivät ulos 
mekanopoliksesta. Mursivat muurit, kiersivät ansat ja 
häipyivät. Heidän kohtalostaan ei tiedetty mitään. 
Kukaan ei palannut kertomaan. Huhuttiin, että heidän 
kohtalonsa oli surkea. 

Katilassie päätti seurata heitä. 


Olav Tirkkonen 



lainat: 

Kalevala, 3:s runo, 11 säettä, 

SKVR (suurlaulaja Simana Sissosen Vipusruno) 
7 säettä 

SANALAATIKKO 


EDRAWOHACJRYT 
RHUKCOCROOMEA 
EWANUBNIUGELI 
DIMBSEYLWRIWK 
NDCIYAGDELSOU 
AEPONGNBDWWRS 
XCIEZLIYDHICH 
EALKAEDDINGSN 
LMLULKLTSEIWE 
APIREOECOOPER 
ZE KOZGTMNYBRA 
MACAVOYECNAVE 
SUMTTEHCTARPA 


Tähän Jussi Vainikaisen iloksemme ja kiusak¬ 
semme laatimaan sanalaatikkoon on kätketty 
22 fantasiakirjailijan nimet. Kaikki nimet ovat 
vähintään viisikirjaimisia ja ne voivat sijaita 
etu- tai takaperin, vaaka- tai pystysuoraan tahi 
vinottain, kuitenkin aina suorina riveinä. 

Lähettäkää ratkaisunne seuran postilaatik¬ 
koon; kaikkien vähintään viisitoista nimeä 
löytäneiden kesken arvotaan alaan liittyvä kir¬ 
japalkinto. 

Kopioimista suositellaan niille, jotka eivät 
tahdo repiä lehteään. 


NIMI- JA LOGOKILPAILU 



Seurallamme ei vieläkään ole logoa! Eikä nimeä, jota ei turhan 
usein sekoitettaisi Suomen Työväen Säästöpankkiin... Joitakin 
ehdotuksia on tullut, mutta hallitus on päättänyt jatkaa kilpailu- 
aikaa vielä vuoden loppuun asti. 

Muistattehan että sitä tunnettua JRRT-monogrammia ei saa 
käyttää, sillä se on suojattu tekijänoikeudella.Valmiille kuvalle 
esitettäviä vaatimuksia olisi selkeys, ettei se kärsisi pienentämi¬ 
sestä tahi suurentamisesta, toistettavuus, ja tietenkin se saisi 
mielellään liittyä jotenkin sekä Suomeen että Tolkieniin.. Niin, 
ja miten teksti eli seuran nimi yhdistetään siihen? 

Voit tarjota myös pelkkää ideaa, elleivät omat piirtäjänkykysi 
riitä viimeisteltyyn lopputulokseen. 

Seuran nimeksi taas kelpaisi parhaiten haltiakielinen, jotenkin 
Suomeen yhdistettävä nimi (Unquendor = Alankomaat!), mutta 
muutakin saa tottakai tarjota. Perustelut mukaan. Koska loppu¬ 
tuloksella voi olla montakin tekijää, hallitus jakaa palkinnoksi 
mainetta, kunniaa sekä alaamme liittyviä kirjoja tilanteen ja 
harkinnan mukaan. Ja osoite oli se Tolkien-seuran tuttu PL 215, 
00131 HKI. 

SOMETHING LIKE ENGLISH SUMMARY 


Hello again. Fm glad to be back, though I 
needed the rest. 

The regulars are ali here. Taniquetil is written 
by our new chairperson Merja Polvinen; may 
the Valar guide her. There is Middle-Earth 
Media and Näky kivessä nähtyä (‘Seen in a 
Palantir’), Tolkienian news section by Mikael 
Ahlström. The members of our Society's new 
cabinet are presented. Summer events in Fin¬ 
land are listed, among them FINNCON ( sf- 
conference held in Helsinki every other year) 
with Terry Pratchett and Bryan Talbot as 
guests of honour. There is also an article about 
Pratchett and his Discworld. Books reviewed 
are Pratchett’s 'Noitasiskot' (Wyrd Sisters), 
Lohikäärmeen varjossa' by Lucius Shepard 
(The book contains two stories about people 
around the enormous dragon Griaule) , Yön 
kuninkaat', (Kings of the Night), a collection of 
short stories by R.E.Howard, and The Splintered 
Light by Verlyn Flieger. 

The short Story “Legolassie” is written by 
one of the very best sf&f writers in Finland, 
Olav Tirkkonen. He combines shamanism and 
poems from the Kalevala with cyberpunk in this 
very unusual fantasy Story that has its origins 
in wordplay and insidejoking -yes, there really 
is a legolassie, a mechanical collie made of 
Danish legos in it. 

The visiting editor of last issue, Marko 
Kivelä, wrote quite provocatively about taking 
fantasy in general to our Tolkien Society’s 
interests. No surprise there is now a vivid, even 
fiery discussion going on about it. Opinions in 
the letters have a wide range, from changing 
FTS into a fantasy Society, to driving away the 
ones who don’t truly worship JRRT as a genius. 

Personally, I wonder when and where has it 
been declared that people like e. g. roleplayers 
or SCADians et cetera do not belong to a tol- 
kien Society? Discussion is a good and healthy 
thing, but I do hope that these matters are solved 
in peace! Your opinions are also welcome. 


Then Fd like to remind, that Legolas has 
allways been meant to be a fantasyzine, including 
the works of Tolkien. Finland is too small for a 
zine like, say, Arnon Hen. (No offence meant!) 

The next issue is due in the end of September. 
Until that, 

may the stars shine upon you ali 
in the sweet summer nights! 

